Evropska komisija navodi da je u zemlje Zapadnog Balkana tokom 2020. godine iz Evropske unijue stiglo više od 11,3 miliona komada zaštitne i medicinske opreme.\nUnija je osigurala sredstva za dodatne zajmove za investicije javnog sektora i dalje kredite firmama (EPA - Ilustracija)\nEvropska unija je tokom 2020. godine s više od 26 milijardi eura pomogla 130 partnerskih zemalja širom svijeta da se izbore s posljedicama pandemije COVID-19.\nOd te sume, za zemlje Zapadnog Balkana i susjede na jugu i istoku Unija je izdvoijila 12 milijardi eura, navode u Briselu, prenosi Tanjug.\n“Unija je, prije svega, pomogla svojim neposrednim susjedima. Oko 12 milijardi eura isplaćeno je kao podrška našim zapadnobalkanskim partnerima i susjedima na istoku i jugu, kako bi im pomogli da se riješe hitne zdravstvene situacije, ojačaju otpornost njihovih zdravstvenih sistema, zadrže zaposlenost i socijalnu zaštitu i pruže podršku ekonomskom oporavku”, kaže evropski komesar za proširenje Oliver Varhelyi.\nPodrška u kampanji vakcinacije\nU saopćenju Evropske komisije navodi se da je u zemlje Zapadnog Balkana tokom 2020. godine iz EU-a (uključujući EK i zemlje članice) stiglo više od 11,3 miliona komada zaštitne opreme i medicinske opreme, kao što su respiratori, kreveti za intenzivnu njegu, kontejneri za trijažu pacijenata, vozila hitne pomoći i 30.000 manjih medicinskih uređaja.\nHitna evropska podrška Zapadnom Balkanu također je osigurala više od 80.000 testova za COVID-19, materijal za kalibraciju još 580.000 testova i 25.000 litara sredstava za dezinfekciju.\nU 2020. godini je tim Evropa, u saradnji sa Svjetskom zdravstvenom organizacijom (WHO), podržao zemlje Zapadnog Balkana u pripremi za kampanju vakcinacije protiv COVID-19 i poboljšanju opće otpornosti na vanredne zdravstvene situacije.\nSredstva za dodatne zajmove\nU EK-u dodaju da je i firmama na Zapadnom Balkanu pružena podrška uključivanjem oko 70 lokalnih banaka u regiji u osiguravanju lakšeg pristupa kreditima za privatni sektor.\nPreko Evropske investicione banke (EIB) Unija je osigurala i sredstva za dodatne zajmove za investicije javnog sektora i dalje kredite firmama, kako bi zaštitila radna mjesta u malim i srednjim firmama u regiji.\nOsigurana je i makrofinansijska pomoć u iznosu od tri milijarde eura za podršku zemljama Zapadnog Balkana kojima je bila potrebna pomoć u balansiranju budžeta zbog povećanih izdvajanja usljed krize COVID-19.


Švedska ponovo uvodi obavezno služenje vojnog roka - mojusk.ba\nŠvedska ponovo uvodi obavezno služenje vojnog roka\n2 Marta, 2017 Moj USK\nŠvedska vlada danas će odlučiti o ponovnom uvođenju obaveznog služenja vojnog roka zbog dugotrajnih poteškoća u popunjavanju redova na dobrovoljnoj osnovi i neizvjesne sigurnosne situacije, izvještava javni emiter SR, prenosi Reuters.\nOva nordijska zemlja ukinula je obavezno služenje vojnog roka 2010. godine, ali vojne aktivnosti u baltičkom regionu su se povećale nakon ruske aneksije Krima 2014. godine, što je natjeralo Švedsku da pojača vojnu spremnost.\nOdluka da se ponovo uvede vojna obaveza se odnosi na muškarce i žene rođene 1999. godine ili kasnije, iako će samo manji broj osoba biti izabran da služi vojni rok.\n– Imamo problem u popunjavanju vojnih jedinica na dobrovoljnoj osnovi i taj problem treba nekako riješiti – rekao je za SR švedski ministar odbrane Peter Hultqvist, dodajući da je zbog toga potrebno ponovo uvesti vojni rok.\nŠvedska, koja nije članica NATO-a, pojačava svoju vojsku te je prekomandovala snage na baltički otok Gotland, također pozivajući lokalne vlasti da poboljšaju planiranje u slučaju nepredviđenih situacija.\nNjemačka policija uhapsila Bosanca zbog pomaganja terorističkim grupama u Siriji


Novoizabrani guverner Narodne banke Srbije (NBS) Dejan Šoškić rekao je večeras za RTS da će sa Vladom Srbije raditi na preobražaju srpske privrede u izvozno orijentisanu i jaku privredu koja privlači strane direktne investicije.\n"Potrebno je u narednom periodu da se uspostavi visok nivo koordinacije. Verujem da u ovoj situaciji, kada Srbija mora da se transformiše u privrednom smislu, ta vrsta komunikacije (Vlade i NBS) mora da bude tečna i u opštem interesu", rekao je Šoškić gostujući na Radioteleviziji Srbije.\nOn je konstatovao da nivo saradnje NBS i Vlade Srbije i do sada nije bio loš, podsetivši da su te dve institucije zajednički radile na određenim poslovima, poput dogovora o "stend-baj" aranžmanu sa Međunarodnim monetarnim fondom.\nOsim rada sa Vladom Srbije na preobražaju privrede, Šoškić, koji je danas izabran za guvernera NBS, najavio je da će tokom mandata raditi i na "deevroizaciji", odnosno većem učešću dinara u transakcijama u kreditiranju i obračunima.\nOn je naveo da građani primaju plate u dinarima, dok su im krediti najčešće vezani za evro i onda ih devizni kurs "tišti", jer moraju više dinara da izdvoje da bi uplatili ratu za kredit.\nŠoškić je rekao da će zato i raditi na tome da se što veći broj transakcija odvija u domaćoj valuti - dinaru.


Beleške > Događaji > Prvi „IT days“ seminar na Ekonomskom fakultetu\nObjavljeno / 05.12.2013. Autor / Dušan Pilipović Kategorija / Događaji\nSeminar o informacionim tehnologijama „IT days“ prvi je projekat ovakvog tipa koji se održava na Ekonomskom fakultetu u Beogradu, od 11. do 13.decembra 2013, u organizaciji Studentskog parlamenta Ekonomskog fakulteta u Beogradu (SPEKOF).\nNamenjen studentima, prvenstveno sa Ekonomskog fakulteta, seminar ima za cilj da okupi predavače i paneliste iz akademskog i poslovnog života koji će kroz interaktivna predavanja raspravljati o IT sektoru u Srbiji, njegovom trenutnom stanju i izgledima za napredovanje u korak sa svetskim trendovima.\nPredavači koji su potvrdili dolazak, između ostalog su osnivači preduzeća koja su nastala na internetu, vlasnici marketinških i PR agencija, IT stručnjaci, blogeri, kao i predstavnici kompanija koje se bave telekomunikacijama i razvojem hardvera i softvera poput Telenora, Nordeusa, Comtrade-a, SAP-a i Microsofta.\nSvaki od tri dana seminara bavi se samo jednom tematskom celinom stoga ćemo imati priliku da slušamo o promociji i marketingu putem društvenih mreža, o razvoju hardvera i softvera u Srbiji i o internet biznisu.\nIako po prvi put organizuju seminar ovakve vrste na Ekonomskom fakultetu, organizatori se nadaju velikoj posećenosti pre svega zbog kvalitetnih predavača i panelista koji će svojim prezentacijama i diskusijama ispuniti više od 10 sati programa, i zbog omogućenog pristupa seminaru i studentima sa ostalih fakulteta, dok za samo učešće na seminaru nisu potrebne prijave.\nViše informacija o programu i predavačima možete potražiti na itdays.me, zvaničnom sajtu seminara.


Čuvari rampe na Banj brdu: Smiješne su izjave da grad koštamo 200.000 KM – mojKontakt portal – Radio Televizija Kontakt\nPut za Banj brdo biće otvoren za saobraćaj!?\nČuvari rampe na Banj brdu: Smiješne su izjave da grad koštamo 200.000 KM\nBy Bojan Hrstić / 31. 03. 2016.\nŠta će biti sa čuvarima na rampi na Banj brdu ukoliko ona bude uklonjena kao što je najavio gradonačelnik Slobodan Gavranović, još je neizvjesno, a oni strahuju za svoj posao i da će dobiti otkaz.\nGavranović je juče kazao da su čuvari u nadležnosti Turističke organizacije grada i “da ih ima sigurno više nego turističkih radnika”. Kazao je da rampa i njeno čuvanje predstavljaju trošak za gradsku kasu.\n“Rampa na Banj brdu je bespotrebna i biće uklonjena. Procijenićemo treba li uraditi određene pripreme i nećemo ukloniti samo rampu da bi bila uklonjena, nego ćemo analizom koju je Savjet za bezbjednost saobraćaja uradio dodatno povećati mjere na obezbjeđivanju saobraćaja u okviru postojećeg režima”, kazao je gradonačelnik.\nOn je ponovio tvrdnju da se godišnje za plaćanje čuvara i rampe troši oko 200.000 KM. Jedan od čuvara na Banj brdu rekao nam je da su zaposlena četiri čuvara na ovoj rampi, te da njihova mjesečna plata iznosi 600 KM plus doprinosi.\n“Smiješne su izjave nadležnih organa da čuvarska služba košta 200.000 KM, kada mi primamo skoro najnižu minimalnu platu. Ukoliko se desi da rampa bude uklonjena, nas četvorica ćemo vjerovatno ostati bez posla”, kaže ovaj čuvar, te dodaje da je ratni vojni invalid.\nKaže da, ako se desi da rampa bude uklonjena, biće teško zabraniti ljudima da na ovo izletište idu automobilima. Iz Turističke organizacije grada kažu da oni nisu dobili nikakav zvaničan dokument od grada da će rampa biti uklonjena.\n“Odluka gradonačelnika da ukloni rampu je hipotetička stvar na koju mi ne možemo da dajemo hipotetički odgovor”, kažu iz TOBL i dodaju da ne znaju šta će sa čuvarskom službom ako rampa bude uklonjena.\nBanjalučani okupljeni oko Rekreativne zone Banj brdo nedavno su poručili gradonačelniku da će, ukoliko rampa bude uklonjena i ako bude dozvoljen prolaz automobilima, preduzeti razne mjere da to spriječe.\nEko ideja: Lako napravite sami domaći prašak za pranje veša


Sulejman Krpić ponovo u dresu Slobode - informativa.ba\nSport Fudbal Sulejman Krpić ponovo u dresu Slobode\nSulejman Krpić ponovo u dresu Slobode\nČetiri mjeseca nakon što je napustio Slobodu i prešao u švedski AIK, Sulejman Krpić vraća se u tuzlanski klub, saopćeno je na službenoj stranici FK Sloboda.\nIako se očekivalo da će Krpić u neki od bh. klubova doći na posudbu, uprava Sloboda otkupila je njegov ugovor sa švedskim prvoligašem, čime je riješen gorući problem ekipe Vlade Jagodića u "špicu" napada.\nKako je objavljeno, Krpić će u Slobodi ostati do kraja 2019. godine, odnosno, do obilježavanja 100-godišnjice osnivanja Slobode, kada su Tuzlaci najavili pokušaj osvajanja prvog naslova prvaka u povijesti kluba.\nIz uprave "crveno-crnih" navode da su izuzetno zadovoljni napravljenim poslom i da im predstavlja veliko zadovoljstvo što će napad Slobode predvoditi jedan od najboljih nogometaša u bh. ligi, ali da će do početka sezone nastojati da dovedu još nekoliko pojačanja na deficitarnim pozicijama u ekipi.\nKrpić je Slobodu napustio početkom marta kao vodeći strijelac Premijer lige BiH s 11 postignutih golova u 19 odigranih utakmica.\nOznake: #FK Sloboda Tuzla\nIgrači Slobode postigli 11 golova protiv Kiseljaka Fudbal\nJagodić: Nismo mi mala ekipa, a sa Željom imamo 1:1 Fudbal\nSloboda produžila ugovor s Grahovcem, prvi potpis Eldina Omerovića Fudbal\nOrdagić novi kapiten Slobode Fudbal


Kim ne veruje Trampu, i dalje moguć samit 12. juna u Singapuru - Sputnjik Srbija\n23:01 26 Maj 2020\nKim ne veruje Trampu, i dalje moguć samit 12. juna u Singapuru\n08:08 27.05.2018 (osveženo 08:18 27.05.2018) Preuzmite kraći link\nLider Severne Koreje Kim Džong UN je izjavio da je razgovor sa južnokorejskim liderom Mun Džae Inom u Phanmundžomu bio otvoren i da se nada održavanju samita SAD i Severne Koreje 12. juna u Singapuru.\nPutin: U traganju za rešenjem spora oko Kurila treba biti strpljiv\nMun Džae In i Kim Džong Un su tokom sastanka izrazili nadu da će biti održan samit SAD-Severna Koreja na najvišem nivou.\n„Očekivanja samita Severna Koreja-SAD su veća nego ikad… Mislim da je današnji sastanak veoma važan pošto pokazuje da zajedno radimo na veoma važnom sastanku“, rekao je južnokorejski lider na pres-konferenciji.\nPrema njegovim rečima, Kim Džong Un je „ponovio da želi punu denuklearizaciju Korejskog poluostrva i naglasio da namerava da završi istoriju rata i konfrontacije uspešnim održavanjem samita Severna Koreja-SAD i saradnjom u cilju mira i napretka“.\nPrema rečima Mun Džae Ina, „Tramp se čvrsto nada da će staviti tačku na neprijateljske odnose njegove države i Severne Koreje, a takođe intenzivirati saradnju između država“, ako severnokorejski lider „donese odluku o punoj denuklearizaciji i realizuje ga“.\nSastanak Donalda Trampa i Kim Džong Una može biti odložen\nMeđutim, prema rečima južnokorejskog lidera, Severna Koreja još sumnja u obećane garancije SAD o bezbednosti nakon denuklearizacije.\nKako bi se eliminisale postojeće nesuglasice Mun Džae In smatra da je potreban direktan dijalog. U vezi s tim, lideri Južne i Severne Koreje se slažu sa mišljenjem da treba održati sastanak na najvišem nivou kakav je bio zakazan za 12. jun.\nPredsednik Južne Koreje je izrazio nadu da će biti održan trostrani samit sa liderima Severne Koreje i SAD.\nOsim toga, Mun Džae In je izjavio da treba uspostaviti „vruću liniju“ između Vašingtona i Pjongjanga.\nPredsednik SAD Donald Tramp izjavio je u Beloj kući da se kao i pre orijentiše na održavanje prvog u istoriji američko-severnokorejskog samita koji je bio zakazan za 12. jun u Singapuru.\nJuče je održan drugi sastanak lidera Severne i Južne Koreje. Prvi je bio održan u aprilu.\nJužna Koreja, Severna Koreja


Kulminacija radne eksploatacije: Pazite gde se zapošljavate, ove industrije su najpogođenije - Biznis Telegraf.rs\n14/11/20 | 10:28\nKada govorimo o kategoriji radnika, na meti su žene, deca u ruralnim sredinama sveta, kao i migranti, mahom zaposleni na evropskim farmama\nPreduzete mere za kontrolu pandemije, i njihove društveno-ekonomske posledice, povećale su ranjivost žrtava trgovine ljudima, kao i osoba koje su u riziku od trgovine ljudima.\nSve veći broj ljudi ostaje bez posla, a postojeće prakse zloupotreba radnika u određenim industrijama - radnu eksploataciju stavljaju u prvi plan.\nOrganizacija Atina se od početka pandemije, uz podršku Saveta Evrope, posebno bavila preveniranjem radne eksploatacije u kontekstu trgovine ljudima. Za to vreme, vođene su i beležene stručne diskusije o uticaju pandemije na fenomen radne eksploatacije u kontekstu trgovine ljudima, kako bi se shvatio obim ovog problema i njegova rasprostranjenost na nivou cele Evrope.\nPosebno se govorilo o skrivenim oblicima radne eksploatacije, prisilnom radu u domaćinstvu tokom pandemije, kao i o dečijem radu. Pažnja je posvećena izučavanju uticaja na radno iskorišćavanje migranata i migrantkinja na farmama u Evropi, vozača kamiona, kao i eksploatisanih radnika u evropskim klanicama.\nOvo su neka od najvažnijih zapažanja tokom aktuelnih rasprava.\n1. Porast broja slučajeva porodičnog nasilja zabeležen je u mnogim državama Evrope tokom pandemije i on predstavlja zabrinjavajući pokazatelj uslova u kojima žive mnoge žrtve trgovine ljudima. Naročito su pogođene žrtve seksualne, kao i radne eksploatacije u domaćinstvu, a ovi oblici zloupotrebe, inače, nesrazmerno više pogađaju žene i devojčice.\n2. Sve je više dokaza o porastu broja slučajeva dečijeg rada, otkako su se škole zatvorile, ili rade u izmenjenom režimu usled pandemije. Čak i kada nastava ponovo postane redovna, neki roditelji više neće moći da priušte da pošalju svoju decu u školu. Za borbu protiv dečijeg rada potrebna je sveobuhvatna socijalna zaštita, olakšan pristup finansijskoj podršci za siromašne porodice, podsticaj za kreiranje uslova za dostojanstven rad za decu i odrasle, kao i mere za povratak dece u škole, uključujući i ukidanje školskih naknada.\n3. Osim žena i dece, migranti i migrantkinje su na nivou Evrope prepoznati kao jedna od najranjivijih društvenih grupa. Uticaj kovida-19 na eksploataciju ovih kategorija radnika na farmama u Evropi ostavlja trajne posledice. Vredi se zapitati: da li je danas teško naći radnike zbog objektivnog nedostatka radne snage, ili zato što su uslovi, sa kojima se ovi radnici suočavaju, takvi da je nemoguće da ih prihvati i lokalno stanovništvo?\nI među državljanima Republike Srbije veliki je broj onih koji su doživeli radnu eskploataciju u inostranstvu, uključujući rad na evropskim farmama. Transportna industrija se retko pominjala u izveštajima koji su se bavili zloupotrebom radnika, pošto su oni uglavnom bili fokusirani na eksploataciju angažovanih u poljoprivredi, ili radnika u uslužnim delatnostima u zapadnoevropskim državama.\n4. Radna eksploatacija vozača kamiona tokom pandemije kovid-19 postaje sve češća pojava na koju ukazuju brojni izveštaji. Međunarodna federacija sindikata objavila je nedavno izveštaj o zloupotrebama vozača kamiona iz država sa niskim primanjima, koji su eksploatisani u transportnoj industriji.\n"Eksploatatorski uslovi rada, neadekvatan smeštaj, radni dan od 16 sati, niske plate, nezakoniti odbici od zarada, i nesigurnost zaposlenja - samo su neke od nepravdi sa kojima se suočavaju radnici u mesnoj industriji. Ovaj sektor već dugo u velikoj meri zavisi od radnika migranata i stranaca - kako iz EU tako i iz drugih zemalja - koji često trpe loš tretman i zlostavljanja", takođe se navodi u analizi.\nDodatni problem je što eksploatisani radnici iz evropskih klanica sada, u doba pandemijske krize, trpe još veći pritisak i lošije uslove rada. Sve navedeno ukazuje da moramo solidarno kao društvo biti odlučni u zahtevima da se na svaku sumnju na radnu eksploataciju odreaguje adekvatno, kao i da institucije zadužene za zaštitu prava radnika i službe zadužene za identifikaciju žrtava trgovine ljudima - transformišu svoje protokole rada.\nVideo: Nadomak Resnika zaustavljen teretnjak: Bio je pun ljudi, u njemu zatečeno i dete\nKomentator CNN-a zaplakao zbog pobede Bajdena: "Ako ste musliman ili migrant, ne morate se brinuti"


NIN / Esejisti�ka mera\nNAZIV: PESNI�KE STVARI (Iz srpske poezije XX veka)\nAUTOR: DRAGAN HAMOVI�\nIZDAVA�: �FILIP VI�NjIƔ, BEOGRAD 1999.\nNovoj knjizi Dragana Hamovi�a (1970) - pesnika, esejiste, urednika odli�nog kraljeva�kog �asopisa Povelja - prethode dve pesni�ke i jedna zbirka ogleda koje autor zove �malim�. Sadr�i knjiga o kojoj je re� sedamnaest eseja na �ije teme upu�uje podnaslov �Iz srpske poezije XX veka�. Ili, ne�to preciznije: teme koje �e razvijati, Hamovi� izdvaja iz opusa pesnika znatnog stvarala�kog formata, od Vinavera do onih koji poslednjih godina dose�u punu zrelost. Po dva su eseja, pri tom, posve�ena pevanju Ivana V. Lali�a i Milosava Te�i�a, a esej o Branku Miljkovi�u je od ostalih razli�it po tome �to mu je predmet kriti�ko-esejisti�ki rad ovog autora.\nKnjigu �otvara� esej o Vinaveru ponajpre zato da intonira celinu i posvedo�i inkliniranje Hamovi�evih merila prema prelomnim etapama u srpskoj knji�evnosti XX veka. Pesni�ko, kriti�ko-esejisti�ko i, osobito, parodi�arsko delovanje Vinaverovo on tuma�i kao obuhvatno prevrednovanje srpske knji�evnosti. U skladu sa modernim intencijama, dabome. Mada ne bismo potpisali ta�nost mi�ljenja da je Miljkovi� �na �elu nara�taja� koji zapo�inje re�eni proces, samo pitanje �rehabilitacije srpske kulturne i knji�evne ba�tine u okrilju modernih pesni�kih kretanja� podjednako je va�no. U svakom slu�aju, to je perspektiva u kojoj je mogu�no videti, i za ovu ih priliku grupisati, poeti�ke odlike razli�itih pesnika koje Hamovi�, ina�e, veoma pouzdano diferencira.\nKad, na primer, govori o Pavlovi�u i Lali�u, za sagledavanje religiozne dimenzije njihovog pevanja opredeljuje se stoga �to je u pitanju te�nja za nastavljanjem tradicije pisanja u pobo�nosti. I, svakako, zato �to su Pavlovi� i Lali� na tom smeru ostvarili prvorazredne estetske vrednosti... Sklonost tradicionalnim lirskim sazvu�jima - poput onih koja, svaki na svoj na�in, praktikuju Rai�kovi�, Danojli� i Te�i� - obja�njena je kao protivte�a okolnostima u kojima �ovek na�e epohe bivstvuje. Rai�kovi�a pokre�e egzemplarno moderno �ose�anje metafizi�ke zebnje usled izgona Boga iz savremenog sveta�. Danojli� u �dinami�kom skladu prirode� nalazi za�titu od �krletke modernog postojanja�. Shvataju�i pesni�tvo kao misti�no iskustvo, Te�i� savremenost �tuma�i� poniranjem u �jezi�ku i kulturnu dijahroniju�.\nMirenje razli�itih, naoko isklju�ivih stvarnosnih sfera zarad do�aravanja nerazlu�ivog jedinstva sveta, bez sumnje je svojstveno modernim pesnicima anga�ovanog odnosa prema tradiciji. Pesni�tvo Borislava Radovi�a i, naro�ito, Aleksandra Ristovi�a, analizirano je sa tog polaznog stanovi�ta... Istorijski koliko i �stvarnosni� aspekt savremenog pesni�tva Hamovi� argumentuje analizom primera iz Simovi�evog, Maksimovi�evog i Tadi�evog pevanja. Razume se, vidovi prevladavanja ograni�enja kakva bi �povr�ina realiteta� mogla predodrediti, uvek su nagla�eni. Kod Simovi�a su, tako, �glasnim najavama kona�nog pada i kraja� protivstavljene �vrednosti i uravnote�enost op�teg po�etka�. Pesnik otvorenih veristi�kih afiniteta, Maksimovi� se �otiskuje u zaumne slikovne predele, kao i u dubine jezi�ke svesti�. Naturalisti�ka obele�ja Tadi�evog pevanja �ubla�ena� su time �to funkcioni�u kao �inioci jedne groteskne vizije dana�njeg sveta.\nDragan Hamovi� je - to je sasvim o�igledno - ovom selekcijom knji�evnih eseja potvrdio da je u knji�evnoistorijske tokove temeljno upu�en, sa iskustvima modernih kriti�ko-teorijskih �kola pouzdano upoznat, da su mu tuma�enja koja prethode njegovom, dobro znana. Predstavlja se kao esejista kadar da integralno sagleda jedan pesni�ki opus, ali i da se uhvati u ko�tac sa nekom od njegovih komponenata koja nala�e disciplinaran pristup. I pored toga, naj�e��e je privr�en eseju koji analiti�ka svojstva podrazumeva ne pretpostavljaju�i ih knji�evnim. Gotovo po pravilu, koncept eseja koji �e biti elaboriran s po�etka je koncizno i jasno formulisan. I kad se analiza odvija parcijalno, zahvataju�i pojedine segmente pesnikovog opusa, ili u okvirima tek nekolikih njegovih pesama, rezultati nagove�tavaju obrise celine. Problemi o kojima ide govor i te kako su karakteristi�ni za opus koji je predmet tuma�enja, a za savremenu srpsku poeziju naj�e��e su od presudnog zna�aja.\nU svemu, knjige kakva je Hamovi�eva, knjige mla�ih autora dakako, pori�u smislenost lamentiranja nad sudbinom ovda�njeg knji�evno-kriti�kog i esejisti�kog pisanja. Bez obzira na okolnosti i meru trenutne efikasnosti, uvek se ono obnavlja u pravo vreme i na pravi na�in.


Marko Čadež: Velika mogućnost privredne saradnje Srbije i Kanade | Gde Investirati\nMarko Čadež: Velika mogućnost privredne saradnje Srbije i Kanade\nInvestitori Kanade najviše su zainteresovani za sektore rudarstva, energetike i poljoprivrede u Srbiji, dok su najveći izvozni aduti naše zemlje za to tržište poljoprivredni i IT proizvodi i usluge, izjavio je predsednik Privredne komore Srbije Marko Čadež i istakao da ima prostora za još bolju privrednu saradnju Srbije i Kanade.\nČadež je, nakon otvaranja edukativnog programa “Leader project 2016” poslovne škole Ivey Business school, u organizaciji Kanadsko-srpskog poslovnog udruženja CANSEE, PKS i ambasada Kanade, poručio da je svaki put kada je organizovan forum dve zemlje sklopljen i neki dobar posao, pa se nada, kako je rekao, da će i ovaj projekat unaprediti saradnju i bolje povezati dve zemlje.\nKanadski ambasador u Beogradu Philip Pinnington ukazao je na velike mogućnosti unapređenja privredne saradnje u razlicitim granama.\nGovoreći o “Leader projektu”, rekao je da je veoma koristan za preduzetnike i daje im šansu da unaprede poslovanje i povežu se sa poslovnim partnerima.\nČadež je dodao da je ovakav projekat, koji PKS podržava, primer kako sve mogu da se podrže domaći preduzetnici u ovoj godini koja je proglašena Godinom preduzetništva, a koja ne znači samo novčana podrška.\nOsnovni cilj ovih raznovrsnih programa poslovne edukacije je pružanje privrednicima dodatne vrednosti kako bi poboljšali poslovne performanse, razvijali nove poslovne ideje, uspostavljali nove vidove saradnje, rekao je Čadež ističući i mogućnost umrežavanja ne samo polaznika već i uspostavljanje kontakata sa predstavnicima kompanija koje će posetiti ili upoznati tokom obuke.\nMirjana Dončić-Beaton, izvršna direktorka CANSEE ističe da je glavna ideja ovog projekta da se tokom predstojećih godina sprovođenja tog programa u Srbiji postepeno okupi veća grupa lidera preduzetnika koji će svojim stečenim znanjem i kontaktima omogućiti poboljšanje konkurentnosti srpske privrede.\n“Projekat je okupio 30 polaznika, a očekujemo da će ih sledeće godine biti još više. Svi koji su zainteresovani, mogu informacije o ovom programu naći na našem sajtu”, rekla je ona pozivajući preduzetnike da se uključe u program.\nU Srbiji posluje više od 50 kompanija iz Kanade, a neke od njih su najznačajniji investitori u oblasti rudarstva.\nTokom poslednjih nekoliko godina kanadski investitori su ulagali u sektor poljoprivrede i energetike.\nPrevious Najvažnije stvari koje treba znati o današnjem tržištu\nNext Kina: Facebook dobio sudski spor\nTags KanadaLeader project 2016Marko ČadežPrivredna saradnjaSrbija\nOECD traži dodatne mere na strani potražnje zbog straha od deflacije\nZbog jačanja straha od inflacije, nužne su dodatne mere fokusirane na jačanje potražnje, poručio je glavni sekretar Organizacije za ekonomsku saradnju i razvoj (OECD) Angel Gurria.\nEvro je neopoziv, poručio je na marginama skupa Evropske centralne banke (ECB) u Rigi guverner ECB-a Mario Draghi komentarišući ideje da se članicama Evrozone omogući izlazak iz iste po uzoru na proceduru\nItalijanski izvoz u Srbiju povećan 7,1 odsto\nItalija je zabeležila rast izvoza u Srbiju u prvih pet meseci 2018. za 7,1 odsto u odnosu na isti period prošle godine, saopštila je Ambasada Italije u Beogradu.


Brnabić: Ne čudi me što se veliki broj Albanaca sa Kosova vakciniše našim vakcinama - Kosovo Online\nBrnabić: Ne čudi me što se veliki broj Albanaca sa Kosova vakciniše našim vakcinama\n6. Februar 2021. • 13:05\nPremijerka Srbije Ana Brnabić izjavila je danas da je ne čudi što se veliki broj Albanaca sa Kosova vakciniše u Srbiji, kao što se puno njih na jugu Srbije prijavilo prošle godine za pomoć građanima od 100 evra, prenosi Tanjug.\n"Ne čudi me što se veliki broj Albanaca okreće Beogradu u ovim izazovnim vremenima. Veliki broj Albanaca se prijavio i za podršku građanima od 100 evra, a veliki broj Albanaca u Prištini je imao koristi kada smo im dali PCR testove, kada su ti testovi bili najpotrebniji", rekla je Brnabić odgovarajući na pitanje novinara da prokomentariše to što se veliki broj Albanaca vakciniše u Preševu, Bujanovcu i Kuršumliji.\nOna kaže da to govori o tome da ovakvim radom može da dođe do jedne potpuno drugačije stabilnosti i predviđivosti na Balkanu.\n„To je kada radite dobro za svoju zemlju i građane i za Srbe na KiM i kada vodite računa o svim ostalim i Albancima, Romima, Gorancima i drugima na KiM. Nadam se da će i političke elite u Prištini shvatiti da je građanima na prvom mestu da rade za njih, za njihov standard, političku i ekonomsku bezbednost, kao i zdravstvenu. Ako to shvate onda će i mnogo lakše biti i nama da razgovaramo u dijalogu Beograda i Prištine", naglasila je Brnabić.\nPrema njenim rečima, proglašenje nezavisnosti Kosova proteklo je „bez toga da su građani pitani da da li žele da žive u tzv. Kosovu“.\n"Zato me i ne čudi što se veliki broj Albanaca okreće Beogradu u ovim izazovnim vremenima", zaključila je Brnabić.\nAna Brnabić premijeri Srbi vakcina Albanci\nSve ce biti dobro ako zele dobro svima i tako ce svima biti dobro ,ako ide na dobro , i svima ce biti dobro, i svi cemo ziveti zajedno mi to zelimo !!!!!!\nRama: Srbija i Albanija jedine u regionu sprovode vakcinaciju\nAlbanski premijer Edi Rama izjavio je danas da su Srbija i Albanija jedine zemlje u regionu koje su započele vakcinaciju protiv koronavirusa.\nKoha: Albanci sa Kosova idu u Srbiju da se vakcinišu\nDom Zdravlja u Kuršumliji primio još 800 prijava za vakcinaciju građana sa Kosova


Na putu da sruši Federerov rekord: Novak Đoković bi mogao da osvoji najviše grend slemova u istoriji - 25.04.2020, Sputnik Srbija\nNovak Đoković mogao bi da završi sa najviše grend slemova zbog pandemije virusa korona, rekla je Sju Barker, nekadašnja finalistkinja Rolan Garosa. 25.04.2020, Sputnik Srbija\nživot, novak đoković\n© AP Photo / Ben CurtisNovak Đoković, šampion Vimbldona\nNovak Đoković mogao bi da završi sa najviše grend slemova zbog pandemije virusa korona, rekla je Sju Barker, nekadašnja finalistkinja Rolan Garosa.\nMnogi su istakli Vimbldon 2020. kao poslednji grend slem na kojem bi Federer mogao da osvoji još jednu veliku titulu, međutim Otvoreno prvenstvo Velike Britanije je otkazano, prenosi B92.\n„Muški tenis je tako prelep jer imate Rafaela Nadala, Rodžera Federera i Novaka Đokovića koji se bore za to ko će imati najviše grend slemova. Možda će Đoković završiti sa najviše“, rekla je Barker za „Dejli mejl“ i dodala:\n© AP Photo / Andy BrownbillFederer trenutno ima 20 grend slemova, a Đoković 17\nFederer trenutno ima 20 grend slemova, a Đoković 17\n„Mislila sam da niko nikada neće stići Rodžerov rekord, Pomisliti da je Federer 2012. imao 17 Grend slemova, a Đoković samo pet je neverovatno“.\nFederer predvodi listu sa 20 grend slemova, Nadal ima 19, a Đoković 17.\nZbog pandemije virusa korona sezona je do daljeg otkazana i videćemo kada će se nastaviti.


Indonezija ne prihvata pravila o razmeni uzoraka virusa ptičijeg gripa\nIndonežanska vlada je saopštila da su pravila Svetske organizacije o razmeni uzoraka virusa ptičjeg gripa sa privatnim kompanijama, za tu državu neprihvatljiva i da se moraju promeniti. Indonezija smatra da siromašne zemlje moraju da učestvuju u razvoju potencijalne vakcine, protiv smrtonosnog virusa ptičjeg gripa H5N1.\nIndonežanska ministarka za zdravstvo, Siti Fadilah Supari, apelovala je da se nađu mehanizmi koji će obezbediti da zemlje u razvoju mogu da priušte potencijalne vakcine za zaštitu ljudi od virusa ptičjeg gripa.\nOna je to izjavila na dvodnevnom samitu u Džakarti, na kojem su učestvovali funkcioneri Svetske zdravstvene organizacije i zdravstvenih službi iz više od deset zemlja. Ministarka Supari je istakla da je tekući sistem za razmenu uzoraka virusa za Indoneziju ”neprihvatljiv“.\n”Postojeći sistem u kojem Svetska zdravstvena organizacija i njene podružnice razmenjuju uzorke sa privatnim kompanijama, bez učešća zemalja iz kojih uzorci potiču, nije prihvatljiv za zemlje u razvoju. Zemlje u razvoju su tako uskraćene i finansijski, ali i kada je reč o pristupu i zalihama. Pravila bi trebalo da budu modifikovana.“\nOve godine, Indonezija je zaustavila slanje uzoraka virusa ptičjeg gripa laboratorijama Svetske zdravstvene organizacije, zbog zabrinutosti da bi ti uzorci mogli da budu iskorišćeni u farmaceutskim kompanijama, za razvoj skupih vakcina koje siromašne zemlje ne bi mogle sebi da priušte. Indonezija je reagovala pošto je jedna farmaceutska kompanija sa sedištem u Australiji iskoristila tip virusa otkriven u Indoneziji da bi razvila vakcinu, bez odobrenja zvanične Džakarte, koja saopštava da želi pravne garancije da uzorci virusa ptičjeg gripa, poslati u laboratorije Svetske zdravstvene organizacije radi testova, farmaceustka industrija neće iskoristiti za stvaranje profita.\nPomoćnik generalnog direktora Svetske zdravstvene organizacije za prenosive bolesti, Dejvid Hejman, rekao je da sastanak u Džakarti ima za cilj otklanjanje nesporazuma, ali je upozorio da taj spor mora biti rešen - jer bi u suprotnom mogao biti usporen razvoj vakcine.\n”Od suštinske je važnosti da svet razmenjuje uzorke novih virusa gripa zbog procene rizika, genetskog klasifikovanja novih virusa gripa i traganja za bilo kakvim znacima mutacije, koji bi mogli da dovedu do rezistentnosti na anti-virusne terapije.“\nPrema podacima Svetske zdravstvene organizacije, od kako se ptičji grip ponovo pojavio 2003.godine, zaražena je 281 osoba u desetak zemalja širom sveta, a 169 ih je umrlo. Većina infekcija se dogodila u Aziji. U Indoneziji je zabeležen naveći broj smrtnih slučajeva - 63. I mada virus ptičjeg gripa nije lako izolovati, zdravstveni funkcioneri strahuju da bi virus H5N1 mogao da mutira u formu koja se širi medju ljudima, što bi moglo da uzrokuje pandemiju i smrt miliona ljudi širom sveta.


I pijace u trgovačkom sistemu: Za 60 dana i na pijacama se mora se plaćati radni staž i osiguranje – Haber.ba\nI pijace u trgovačkom sistemu: Za 60 dana i na pijacama se mora se plaćati radni staž i osiguranje\nOvih dana očekuje stupanje na snagu Zakona o izmjenama i dopunama Zakona o unutrašnjoj trgovini kojom se nastojalo unaprijediti kategorija trgovac-pojedinac, pa je za obavljanje tog posla potrebno imati završenu tek osnovnu školu.\nZanimljivo je i da je ovim zakonom promjenjena obaveza stranim državljanima koji su do sada morali imati radnu dozvolu kao uslov za izdavanje odobrenja za otvaranje trgovačke radnje. Sasvim je očekivano da će najviše reakcija dolaziti od strane ljudi koji svoje proizvode prodaju na pijacama / tržnicama.\nNaime, izmjenama i dopunama Zakona o unutrašnjoj trgovini organizatori/vlasnici pijaca, biće obavezni da prodajna mjesta iznajmljuju samo registrovanim trgovcima, poljoprivrednim proizvođačima i obrtnicima. Uvođenjem ovakvih mjera vlasti namjeravaju ostvariti značajno smanjene sive ekonomije što je dobrim dijelom izazvano i činjenicom da se značajan broj pojedinaca bavi trgovinom bez ikakve dozvole ili odobrenja, da cijene usluga organizatora pijace nisu transparentne i istaknute, a da se naplata iznajmljivanja prodajnog mjesta i opreme vrši gotovinski bez izdavanja fiskalnog računa…\nSa ciljem stvaranja olakšica trgovcima kreiran je tzv. povoljan “finansijski zakonski okvir” kojim je omogućeno plaćanja obaveznih zakonskih doprinosa za PIO, osnovno zdravstveno i za osiguranje od nezaposlenosti na osnovu povlaštene osnovice koja iznosi oko 380 KM.\nAko pojedinac samostalno obavlja posao trgovca plaćanje poreza na dohodak u paušalnom iznosu biće 70 KM. Da usklade svoje poslovanje sa novim zakonskim okvirom, trgovci imaju dva mjeseca u suprotnom, podlijegaće kaznama inspekcijske kontrole poslovanja.\nTeme:FBiH, osiguranje, pijace, radni staž


Vučić: Graso potvrdio da sam bio u pravu Tanjug - Radio televizija Pančevo\n30. maja 2019. 0778\nPredsednik Vućić rekao je da je portparol Kfora Vinčenco Graso najnovijom izjavom da je o akciji hapšenja na severu KiM bio obavešten svako ko čita novine potvrdio njegovu izjavu da Kfor nije obavestio Beograd o tome šta se sprema i događa.\n„Da, ja sam kao predsednik Republike upozorio celokupnu javnost na to što če da se zbiva na KiM, da, to su sve novine prenele ili najuticajnije i najvažnije dnevne novine, svi su mogli da pročitaju, sve je tačno, a onaj koji je trebalo da spreči, a to jeste Kfor i NATO i EU, i SAD oni to nisu sprečili zato što su se pravili da ne znaju da ovo nema nikakve suštinske veze sa korpucijom i kriminalom“, rekao je Vučić u telefonskom uključenju.\nOn je podsetio da su još juče iz Prištine dodavali da „to ima veze i sa Oliverom Ivanovićem i sa nekim Zamberijem i tako dalje, a sad opet nema nikakve veze sa Oliverom Ivanovićem i Zamberijem“.\n„Dakle svako izmišlja šta god mu padne na pamet, jedino što je važno bilo je otpužiti Srbiju“, primetio je Vučić i dodao: „I kad me napada hrvatski Jutrarnji list, i kad me napada sarajevski Avaz sa istom pričom sa kojom je to Rada Trajković učinila, da je Vučić morao da podrži Albance, a ne Srbe, jer ti Srbi su korumpirani, moja poruka je sledeća, pre svega srpskom narodu na KiM: biću uz srpski narod, biću uz istinu i pravdu, a ne uz kriminalce i zločince i nikada neću da podržim kriminal“.\nNe samo da ima svoj obraz, kaže predsednik, nego se zna da nikada nije podržavao kriminal „za razliku od onih koji svakoga dana pričaju o borbi protiv kriminala baš zato što su takvom soju i sloju ljudi pripadali“.\n„Neki će uvek biti na svakoj strani, samo da budu protiv državnog rukovodstva Srbije. Nemaju osećaj za svoj narod i svoju zemlju. Pričaju o korupciji i kriminalu, a ljudi su pušteni“, rekao je Vučić i dodao: Priština, kaže, nema pojma za šta da goni uhapšene.\nNa opasku da se čini da nisu svi baš u Kforu na isti način razumeli ovu akciju kao što to tumači Graso, Vučić je rekao: „Hoću da se zahvalim našim mađarskim prijateljima i ta informacija je dobrim delom tačna i želim da im kažem veliko hvala na brizi za srpski narod i za sve ono što se zbiva na KiM“.\nPortparol Kfor-a Vičenco Graso prethodno je izjavio da „ko god je čitao vesti bio je obavešten o akciji! Svi su bili obavešteni o akciji jedinice ROSU, jer su još pre 10 dana u srpskim novinama objavljene vesti i izjave koje su najavile nameru da se na Kosovu uhapsi 26 policajaca“, rekao je Graso.\nVučić i Pelegrini: Odnosi Srbije i Slovačke iskreni i prijateljski


08.03.2020. / 11:00\nPODGORICA – Međunarodna banka za obnovu i razvoj (EBRD) odobrila je Crnoj Gori drugu garanciju zasnovanu na javnoj politici (PBG2), vrijednu 80 miliona evra.\nOna će joj omogućiti obezbjeđenje do 250 miliona evra na finansijskom tržištu, saopšteno je iz crnogorskog Ministarstva finansija.\n“Time će, u najvećoj mjeri, biti zadovoljene potrebe finansiranja, odnosno refinansiranja i otplate javnog duga u narednoj godini“, kazali su iz ministarstva.\nDodali su da je to važan korak daljeg jačanja fiskalne otpornosti, nakon uspješnog izdavanja evroobveznica u septembru prošle godine i aktivnosti na daljem razvoju domaćeg tržišta kapitala, kada su obezbjeđena sredstva za potrebe refinansiranja i otplate javnog duga u ovoj godini, prenijela je agencija Mina.\nIz ministarstva su kazali da odobrena garancija pruža podršku vladi u sprovođenju fiskalne konsolidacije, čiji je cilj stvaranje uslova za dugoročnu održivost javnih finansija kroz smanjenje deficita, odnosno javnog duga.\n“Uvažena je činjenica da već tri godine poštujemo zlatno fiskalno pravilo da se iz tekućih prihoda finansiraju tekući rashodi i na taj način biće obezbjeđena sredstva za finansiranje kapitalnog budžeta i otplatu duga“, navodi se u saopštenju. B92\nTagovi: crna goraebrdgarancije


POČETNA » Najnoviji članci vijesti » Najnovije međunarodne vijesti » Najnovije vijesti iz SAD -a » Ponovno otvaranje u SAD: potrebna je potpuna vakcinacija i negativan test na COVID-19\nAirlines • aerodrom • avijacija • Najnovije evropske vijesti • Najnovije međunarodne vijesti • Najnovije vijesti o putovanjima • Poslovna putovanja • Vladine vesti • Health News • Hospitality Industry • vijesti • ljudi • Obnova • odgovoran • bezbjednost • turizam • transport • Ažuriranje odredišta putovanja • Travel Wire vijesti • Trenutačno popularno • Najnovije vijesti iz SAD -a\nBidenova administracija najavila je da će se Sjedinjene Države "udaljiti od prethodno primjenjivanih ograničenja od zemlje do zemlje" i usvojiti politiku "koja se prvenstveno oslanja na vakcinaciju kako bi unaprijedila siguran nastavak međunarodnog zračnog putovanja" u SAD.\nAmerička ograničenja putovanja, uvedena u martu 2020. i obnovljena od strane Bajdena ranije ove godine, bit će ukinuta za dvije sedmice.\nOdlazna ograničenja bit će zamijenjena novim ograničenjima koja uključuju status vakcinacije i praćenje kontakata.\nPrihvaćene vakcine će biti samo one koje je odobrila ili odobrila Američka uprava za hranu i lijekove ili Svjetska zdravstvena organizacija.\nBijela kuća je objavila da međunarodni posjetioci ulaze u US po ponovnom otvaranju zemlje 8. novembra morat će po dolasku predočiti dokaz o potpunoj vakcinaciji i negativne rezultate testa na COVID-19.\nU današnjem saopćenju, Bajdenova administracija je objavila da je Sjedinjene Države bi se "odmaknuli od prethodno primjenjivanih ograničenja za svaku zemlju" i usvojili politiku "koja se prvenstveno oslanja na vakcinaciju kako bi unaprijedila siguran nastavak međunarodnog zračnog putovanja" u SAD.\nAmerička ograničenja putovanja zbog COVID-19, donesena u martu 2020. i obnovljena ranije ove godine, bit će ukinuta za dvije sedmice, ali će biti zamijenjena novim ograničenjima koja uključuju status vakcinacije i praćenje kontakata.


14.01.2017 u 09:12\nĐurić: Voz ukrašen motivima iz svetske kulturne baštine nije provokacija\nPrvi voz, koji će posle 18 godina direktno ići od Beograda do Kosovske Mitrovice, krenuo je danas sa Glavne železničke stanice u Beogradu, a ispratio ga je direktor Kancelarije za KiM Marko Đurić. Đurić je rekao novinarima da voz nikako ne može biti prvokacija za Prištinu, s obzirom da je ukrašen svetskom kulturnom baštinom, koja je na Uneskovoj listi. Novi ruski dizel motorni voz je ukrašena motivima kulturnog i duhovnog nasleđa Srbije sa Kosova i Metohije.\n30.12.2016 u 20:21\nKOSOVSKA MITROVICA – Direktor Kancelarije za Kosovo i Metohiju Marko Đurić ocenio je večeras da je 2016. bila godina teške borbe za srpske interese u našoj južnoj pokrajini, poručivši da će ta borba biti nastavljena i u predstojećoj godini sa nadahnućem i svešću o vrednosti zajedničkog cilja. „To je borba koju vodimo sa nadahnućem, zato što znamo za šta se borimo i koliko je dostojan i vredan trud koji svi zajedno treba da ulažemo da bismo sačuvali ono što je naše, a od naše istrajnosti i volje u velikoj meri zavisi kakva će nam biti sudbina u budućnosti\n26.12.2016 u 19:54\nĐurić: Konačno ćete čuti „halo” sa Brezovice, iz Štrpca...\n„Konačno ćete, nakon toliko godina, moći uskoro da čujete 'halo' i sa Brezovice, iz Štrpca, Kosovskog pomoravlja, iz svih sredina u kojima su ljudi bezakonjem i nasiljem, još 2011. godine, a negde i pre toga, lišeni prava da imaju ono što imaju građani u drugim delovima naše zemlje”, rekao je Đurić novinarima, posle sastanka sa zamenikom sekretara Generalnog saveta Jedinstvene Rusije zadužen Sergejom Železnjakovim. Kako je dodao, uskoro će srpska deca na Brezovici, u Štrpcu, moći da koriste brzi internet, mobilnu telefoniju i sve što imaju druga deca i što nikada nije ni trebalo da bude dovedeno u pitanje. To je, istakao je Đurić, jedan od rezultata politike dijaloga, koja nije uvek laka, već često bremenita mnogim izazovima i problemima. Đurić je podsetio da su razgovori o toj\nNaprednjaci optužuju Vulina da stoji iza „antisrpskog prevrata”\nU višednevnu unakrsnu razmenu političke vatre Vučićevih i Vulinovih kadrova okupljenih u Srpsku listu, započetu posle smene Ljubomira Marića (SNS) s ministarske funkcije u kosovskoj vladi i postavljanje Mirjane Jeftić (PS) za člana Mustafinog kabineta, uključili su se i najviši funkcioneri obe partije. I dok je Marko Đurić, šef kancelarije za KiM i potpredsednik SNS-a, nišan usmerio na peesovce u pokrajini optuživši ih da su „za šaku albanskog novca Čea Gevaru zamenili Enverom Hodžom”, lider koalicionog partnera naprednjaka u Vladi Srbije ministar Aleksandar Vulin predložio je drugačiji izlaz iz ovakve situacije: „Vladu u Prištini treba srušiti i ići na vanredne parlamentarne i lokalne izbore”, iznašao je lider PS-a solomonsko rešenje, koje bi uključivalo, valjda, i\n15.12.2016 u 14:20\nSever Kosova dobio tri benzinske pumpe\nNa severu Kosova i Metohije, u Kosovskoj Mitrovici, Zvečanu i Zubinom Potoku, posle 17 godina otvorene su benzinske pumpe NIS-a koje su licencirane u oba sistema. Direktor Kancelarije za Kosovo i Metohiju, Marko Đurić, zvanično je otvorio benzinsku pumpu u Kosovskoj Mitrovici, najavivši da će brendirane pumpe prodavati domaće gorivo, a poslovanje je, kako je rekao, legalno nasuprot onome što prištinske institucije tvrde.\n14.12.2016 u 22:25\nKosovske vlasti zabranile ulazak Đuriću na KiM\nPRIŠTINA – Kosovsko Ministarstvo spoljnih poslova obilo je zahtev direktora Kancelarije za Kosovo i Metohiju Marka Đurića da uđe na Kosovo, piše Koha. Prema izvorima portala Koha.net, Đurić je tražio dozvolu da sutra boravi na Kosovu. Odluku da mu ne odobri boravak, Ministarstvo spoljnih poslova je donelo nakon saznanja da Đurić, zajedno sa drugim zvaničnicima, ima u planu da sutra na Kosovu poseti nekoliko benzinskih stanica, koje nisu licencirane od strane kosovskih vlasti, piše taj portal. Koha.net ističe da se Đuriću dozvoljava ulazak na Kosovo, samo uz prethodnu dozvolu Ministarstva spoljnih poslova Kosova, gde on mora da podnese izveštaj o agendi svog boravka na teritoriji Kosova, ističe Koha.net. Ranije danas je najavljeno da će direktor Kancelarije za Kosovo i Metohiju\n02.12.2016 u 16:31\nĐurić: Mustafu NATO kroz šumu prošvercovao na sever KiM\nDirektor Kancelarije za KiM Marko Đurić kaže da je takozvanog pokrajinskog premijera Isu Mustafu danas NATO „prošvercovao” migratskom rutom na severu KiM, tamo gde ga srpski narod neće i ne želi, što je i pokazao blokadama koje je napravio. „Dakle, migrantskom rutom je prošvercovan kroz šumu na sever KiM, na teritoriju između opština Zvečan i Leposavić prošao je kroz šumu i kroz albanska sela sa ciljem da izazove destabilizaciju, nesigurnost i eventualno ispovoricira nasilnu reakciju našeg stanovništvo na tom delu KiM”, rekao je Đurić novinarima. O namerama Mustafe, dodao je Đurić, prilikom „blic” i „šverc” posete severu KiM najbolje govori društvo u kojem je došao , a među njima je bio i „takozvani ministar kosovskih snaga bezbednosti Devoli”. To govori, smatra Đurić, o\n30.11.2016 u 18:32\nBRISEL– Direktor Kancelarije za Kosovo i Metohiju Marko Đurić izjavio je da su delegacije Beograda i Prištine večeras u Briselu, uz posredovanje EU, postigle dogovor o sprovođenju Sporazuma o pravosuđu iz 2015. godine, čime je obezbeđena adekvatna pravna zaštita za srpska fizička i pravna lica u pokrajini. „Nakon višemesečnih diplomatskih napora, naša delegacija je ovim dogovorom uspela da osigura priznanje i izvršenje presuda i odluka sudova Republike Srbije donetih nakon 1999. godine na Kosovu i Metohiji, čime je obezbeđena adekvatna pravna zastita za srpska fizička i pravna lica u pokrajini”, izjavio je Đurić Tanjugu. Đurić dodaje da je današnji dogovor garantovan kako od privremenih institucija samouprave u Prištini, tako i od strane EU. On naglašava da je u pitanju značajan\nBRISEL – Direktor Kancelarije za KiM Marko Đurić izjavio je danas da je jedna od ključnih tema koje delegacija Beograda pokreće u Briselu sa predstavnicima EU, pitanje formiranja Zajednice srpskih opština. Đurić maglašava da, iako se na to obavezala na najvišem političkom nivou, Priština još ne želi da razgovara o toj temi. „Mi ovde ponavljamo predstavnicima EU, koje smatramo primarno odgovornima za sprovođene svih dogovora, da to što se u javnosti ne samo ne govori o ZSO, nego se govori o nekim zajednicama koje prevazilaze granice naše zemlje i nisu ZSO, da to ne doprinosi ni klimi normalizacije odnosa, niti spoštanju tenzija u regionu”, rekao je Đurić. „Mi kažemo i ovde u Briselu - separatizam ne, saradnja sa Albancima da”, poručio je direktor Kancelarije za KiM Marko Đurić u\n19.11.2016 u 09:14\nDogovorom u Briselu povećan je broj građana južno od Ibra koji mogu da pristupe Telekomovom signalu novim rasporedom baznih stanica i prvi put posle mnogo godina telekomunikacioni sistem Srbije zastupljen je od Horgoša do Šar planine, izjavio je danas direktor Kancelarije za KiM Marko Đurić. „Praktično prvi put posle rata, srpske enklave na KiM, Štrpce, Brezovica, ali i neka mesta u Pomoravlju koja do sada nisu imala uopšte signal mobilne telefonije i bila izolovana, Klokot i druga mesta, dobijaju najbolji mogući signal mobilne telefonije, 3G, 4G, internet i kvalitetan pristup”, rekao je Đurić za RTS. Kao veoma važno, Đurić je istakao i to da će 29. novembra Telekom Srbija dobiti isprave iz katastra, iz Agencije za registraciju biznisa u pokrajini kojim se priznaje njegova imovina i


Prezentacija rezultata projekta ”Efikasnija uloga građana i civilnog društva u nadzoru i zaštiti radnih prava”. Fondacija Centar za demokratiju\nPrezentacija rezultata projekta "Efikasnija uloga građana i civilnog društva u nadzoru i zaštiti radnih prava"\nPrezentacija rezultata projekta "Efikasnija uloga građana i civilnog društva u nadzoru i zaštiti radnih prava", koju organizuje Fondacija Centar za demokratiju, biće održana u četvrtak 31. jula 2014. godine s početkom u 11 časova u velikoj sali Medija centra u Beogradu, Terazije 3, II sprat.\nProjekat je deo akcije "Crno na belo – zajedno smo glasniji", a naše aktivnosti su drugu godinu zaredom okrenute direktno građanima. Do sada smo direktno razgovarali sa preko 20.000 građana na uličnim akcijama u 20 gradova Srbije i dali preko 1.000 pravnih saveta. Pored praćenja izmene zakonodavnog okvira, insistirali smo na većem uključivanju i informisanju zaposlenih i onih koji traže posao.\nI dalje više desetina hiljada radnika ne može da naplati svoju zaradu na mesečnom nivou. Prema ranijim istraživanjima svaka druga žena koja traži posao žrtva je diskriminacije, o čemu smo dobili mnoga svedočanstva. Produžavanje ugovora o radu na svakih mesec dana česta je praksa, a nesigurnost radnika u ovom slučaju je velika . Osim što ne zna da li će ostati na radnom mestu i sledećeg meseca kako bi zadržao svoje radno mesto radnik se najčešće ne usuđuje se da zahteva neka druga prava kao što su nadoknada za prekovremeni rad, zaštita od mobinga i dr.\nBogdan Gavanski, šef misije Instituta za održive zajednice\nJovan Protić, predstavnik Međunarodne organizacije rada\nSnežana Pavković, Timočki klub Knjaževac\nSvetlana Kozić, udruženje žena Artesa iz Kikinde\nAngelina Zečević, korisnica pravne podrške i saradnica Koalicije\nModerator: Bojana Ružić koordinatorka projekta, Fondacija Centar za demokratiju\nTokom kampanje smo podstakli 135 organizacija civilnog drustva da aktivnije učestvuju u pitanjima koja se tiču prava radnika. Aktivno sarađujemo sa predstavnicima najrelevantnijih institucija i pratimo njihov rad. Na internetu naše aktivnosti prati više desetina hiljada ljudi.\nProjekat je sproved u partnerstvu sa organizacijama "Zajedno zajedno" iz Beograda, "Timočki klub" iz Knjaževca, "Resurs centar" iz Majdanpeka i fondacijom "Dokukino", a podržan je od strane USAID preko Instituta za održive zajednice u okviru programa "Građansko društvo za budućnost".


Alstom lobira za gradnju metroa u Beogradu\nIgor Conić, 02.06.2011. 0 1 min za čitanje\nFrancuska kompanija Alstom veoma je zainteresovana za izgradnju metroa u Beogradu.\nKako je izjavio Eriberto Dijarte, direktor sektora „Alstoma“ za saobraćaj, zadužen za jugoistočnu Evropu, kompanija zajedno sa jednom italijanskom firmom lobira da Francuska i Italija povoljnim kreditima za Srbiju zatvore finansijsku konstrukciju tog projekta.\nDijarte je u razgovoru sa grupom novinara iz Srbije podsetio da je Francuska, na osnovu Sporazuma o strateškom partnerstvu sa Srbijom, donirala tri miliona evra za izradu studije izvodljivosti za metro, koja bi mogla biti završena do kraja godine. On je istakao da se radi detaljan plan prve linije beogradskog metroa od Ustaničke do Tvorničke u Zemunu, u dužini od 15 kilometara. Prema njegovim rečima, izgradnja jednog kilometra takozvanog lakog metroa, kakav bi se gradio u Beogradu, košta između 26 i 27 miliona evra. Za izgradnju prve linije bilo bi, prema njegovim procenama, potrebno između 400 i 700 miliona evra.\nInače, procene su da bi Beogradu bile potrebne tri linije metroa, za koje bi bilo potrebno oko dve milijarde evra. Od trenutka potpisivanja sporazuma o gradnji, što bi se moglo očekivati na proleće 2012. godine, metro bi mogao biti izgrađen u roku od tri godine.\nDijarte je objasnio da je kompanija „Alstom“, jedna od vodećih u svetu u gradnji metroa, zainteresovana za dolazak na srpsko tržište, jer procenjuje da je Srbija „zemlja koja se razvija“.\n– Sa takvim argumentom išli smo kod francuske vlade, tražeći da obezbedi Srbiji povoljne kredite, a oni su zasad dali tri miliona donacije za studiju o izvodljivosti – rekao je Dijarte.\n#laki sinski metro #metro #metro u beogradu\nCeresit Podalon na Mikser festivalu\nBetonska ograda nije izdržala\nStolica na kauciju\nZagreb na Savi: Hrvatska verzija Beograda na vodi\nPočela izgradnja Gradskog hotela na Zelenom vencu\nIstočni Berlin više neće biti isti: Frenk Geri podiže najvišu zgradu u gradu\nStanje planske dokumentacije na teritoriji Srbije\nRekonstrukcija i adaptacija stare kuće


Graso: KFOR ne može da daje informacije u ime drugih - Politika - Dnevni list Danas\nPočetna » Politika » Graso: KFOR ne može da daje informacije u ime drugih\nPortparol KFOR-a za Danas o kritikama koje je o njemu izrekao predsednik Srbije\nGraso: KFOR ne može da daje informacije u ime drugih\nKosovska policija je odgovorna za svoje akcije, kada je reč o operacijama sprovođenja zakona.\n6Piše: M. Stojanović 03. juna 2019. 12.29\nMnogo se diskutuje o tome da li je data informacija ili ne, ali možete da proverite da sam tokom intervjua za TV Prvu rekao da je „svako bio informisan“, što znači da je informacija bila ranije obelodanjena. Nikada nisam rekao da je KFOR dao informaciju i KFOR ne može da daje bilo kakvu informaciju u ime drugih, kaže u razgovoru za Danas Vinćenco Graso, portparol KFOR-a, upitan zašto KFOR nije zvanično unapred obavestio Srbiju o nedavnoj akciji Kosovske policije, koja je izazvala burna reagovanja zvaničnog Beograda i napetosti na severu Kosova.\n* Kako komentarišete izjave srpskog predsednika Aleksandra Vučića o KFOR-u, uključujući oštre kritike?\n– Mislim da je važno jasno reći šta se dogodilo, kako bi se izbegao bilo kakav nesporazum: Kosovska policija je sprovela operaciju na osnovu naloga za hapšenje koje je izdalo Kosovsko tužilaštvo, kao rezultat kriminalne istrage. Ova operacija je sprovedena u različitim opštinama Kosova (ne samo u opštinama na severu gde su Srbi većinsko stanovništvo) i njen rezultat je hapšenje pojedinih civila i policajaca različitih nacionalnosti – Srba, Albanaca i Bošnjaka. Stoga, nije bilo nikakve međuetničke konfrontacije. Tokom operacije bilo je tenzija, naročito u opštini Zubin Potok, gde su Srbi većinsko stanovništvo, kada su pojedini ljudi reagovali nasilno protiv policije i postavili barikade na putevima, koje je Kosovska policija bila primorana da ukloni. To je izazvalo nekoliko povreda, i na strani naroda i policije, ali, srećom, ovaj incident je ostao izolovan i nije bilo nikakve eskalacije nasilja. Nije bilo nikakvog razloga da se reaguje na policijsku akciju, sprovedenu u cilju smanjenja stope kriminala, što ide svima u korist. KFOR, u skladu sa svojim mandatom dobijenim Rezolucijom 1244 UN, sve vreme je nadgledao situaciju i razvoj događaja na terenu, i bio spreman da interveniše kao treći u nizu nadležnih za bezbednost – Kosovska policija je primarno nadležna za bezbednost na Kosovu, EULEKS je drugi u nizu nadležnosti. KFOR je procenio da njegova intervencija nije bila potrebna, budući da se situacija nije pogoršala i održavao je neprestanu vezu i komunikaciju sa svim relevantnim institucijama – kosovskim vlastima, međunarodnom zajednicom i oružanim snagama Srbije.\n* Kako gledate na saradnju koju ste do sada imali sa srpskim zvaničnicima?\n– KFOR održava stalnu saradnju sa oružanim snagama Srbije. Saradnja i zajedničke aktivnosti sa oružanim snagama Srbije su odlične i to na svim nivoima odgovornosti, počev od komandanta KFOR-a, koji se redovno susreće sa načelnikom Generalštaba Srbije, pa preko jedinica, koje sprovode zajedničke patrole duž administrativne linije.\n*Kako ocenjujete aktuelnu bezbednosnu situaciju na severu Kosova?\n– Bezbednosna situacija je pod kontrolom u svim delovima Kosova. Najveće pretnje miru i stabilnosti ostaju oštra retorika i ponavljanje veštačkog narativa o predstojećem ratu, koji niko ne želi, naročito ne narod.\n„Uzdržati se od provokacija“\n*Očekujete li dalje tenzije na Kosovu u skorije vreme?\n– KFOR ne očekuje nikakve dalje tenzije i poziva sve, na obema stranama, da se uzdrže od agresivnih izjava i provokacija.\nKosovska policija, portparol KFOR-a, ROSU, Vinćenco Graso\n03. juna 2019. u 14.03\nOvaj Graso lici na Zaeva, a i slicno, kulturno i odmereno zaevava ovog naseg deliju.\n03. juna 2019. u 15.39\nPola Kosova i manastiri plus Republika Srpska. Za to mozemo da glasamo na referendumu. Drugacije nema sanse da prodje.\nMa što reko Del Boj :“sjajno,bajno“ !!!Ovaj oficir (po hrabrosti poznate italijanske vojske),ko da priča o Švajcarskoj!!!Prosto čovek poželi da se doseli u tu „toljerantnu muljtietnićku,kuljturnu državu“!!!\nPortparol odn pukovnik KFOR-a, Vincenco Graso je zaduzen za granice Kosova prema Srbiji, Crnoj Gori, Albaniji i Makedoniji. Zadnje tri su clanice NATO-alijanse i KFOR po tom pitanju, nema problema. Prema Srbiji problemi postoje zahvaljujuci politicarima iz Beograda, koji svaku priliku koriste da manipulise gradjanima severa Kosova, srpske nacionalnosti.\nZato i postoji izmisljena „srpska lista“ i tkz ZSO, da bi Bgd mogao i dalje da manipulise srbima na severu Kosova, koji su gradjani.Kosova, a ne Srbije.\nSigurno ce svima njima biti bolje na Kosovu, nego u Srbiji, koja se jos nije pogledala u ogledalo, za svo zlo koje je svojim susedima uradila zadnjih decenija.\n03. juna 2019. u 15.37\nI ove gluposti objavljuete a nase komentare brisete.\n03. juna 2019. u 17.41\nEvo odmah brisem druze Kim Il Jung


Boston Legal - Online strane serije sa prevodom - Filmovi.Infopult.net\nPočetna / Strane serije / Boston Legal\nAutor kultne serije "Ali Mekbil", Dejvid Keli je po dobrom starom receptu kreirao još jednu seriju koja na duhovit način predstavlja život advokata u sudnici i van nje. Ovoga puta se susrećemo sa malo crnjim i oštrijim humorom za razliku od naivnih šala detinjaste Ali Mekbil.\nSredište radnje je advokatska kancelarija "Krejn, Pul i Šmit" na čelu sa Denijem Krejnom (Vilijam Šatner), jednim od osnivača koji je izuzetan advokat ali i vrlo ekscentričan čovek, često narcisoidan i drzak. Njegov najbolji prijatelj u firmi je manični Alan Šor (Džejms Spajder) koji se jako dobro snalazi u najkomplikovanijim slučajevima i često ne preza ni od čega da bi pobedio u parnici.\nNa kraju svakog radnog dana, njih dvojica sede na terasi svoje advokatske firme, sa zapaljenim kubanskim cigarama i sabiraju utiske pred svetlima velikog grada.\nAko već nije, ova brza i na momente cinična serija, koja gledaoce vodi kroz situacije u kojim se sudaraju socijalne i moralne vrednosti sa jedne, i potraga za ličnom srećom i parama sa druge, će vam se brzo uvući pod kožu.


O nama « VIRTUELNI MENTOR\nOvaj blog predstavlja podršku sajtu www.virtuelnimentor.com koji je namenjen: preduzimljivim ljudima, preduzetnicima, odgovornim vlasnicima biznisa – poslodavcima, menadžerima, brižnim roditeljima i mladim ljudima, svima koji žele da izgrade uspešnu životnu i poslovnu karijeru, od izbora zanimanja, srednje škole i fakulteta\ndo izbora svog polja i načina rada za sticanja prihoda u skladu sa sopstvenim sklonostima (interesovanja) i sposobnostima.\nBlog i sajt su mesto okupljanja iskustva i mladosti radi utvrđivanja ličnih mogućnosti važnih za razvoj karijere svakog pojedinca.\nOko sajta je koncetrisano nekoliko stotina godina životne i radne prakse kroz originalno rešenje za (samo)procenu ličnih potencijala ljudi.\nNa sajtu možete da utvrdite svoja i lična svojstva bliskih ljudi i projektujete sliku kakvi želite, treba da budete, a kakvi jeste, spoznate ključne lične karakteristike bitne za razvoj karijere, čijim poboljšanjem možete da učinite pozitivne promene i napredak u poslovnom, porodičnom i društvenom životu.\nNa ovom blogu bloga možete pratiti tekstove o korišćenju vremena, ciljevima, karijeri, bogatstvu, planiranju, menadžmentu, liderstvu, timskom radu…


Republika / Provokacija iz Podgorice! Bošković: Biće mi zadovoljstvo da vratim orden SPC\nsubota, 22. 2. 2020.| 08:54\nBiće mi zadovoljstvo da vratim orden Srpskoj pravoslavnoj crkvi (SPC), da mi ga ne moraju oduzimati, posebno kad vidim kome su sve taj orden dali, izjavio je ministar odbrane Crne Gore Predrag Bošković.\nOn je to rekao u Dnevniku TVCG povodom izjave mitropolita crnogorsko-primorskog Amfilohija da će Sinod SPC oduzeti orden Svetog Save Boškoviću, koji mu je bio dodeljen za doprinos izgradnji hrama Svetog Đorđa u Pljevljima.\nBošković je kazao da ga ne čude izjave mitropolita Amfilohija, budući da se, kako je ocenio, u poslednje vreme ponaša više kao biznismen nego kao svešteno lice. On je naglasio da orden SPC nije ni tražio, te da je bio u Odboru Rudnika uglja Pljevlja kada su pomogli finansiranje nekoliko verskih objekata.\n- Izuzetno sam ponosan na to što smo tada radili i da sam danas u prilici, sigurno bih isto uradio i pomogao izgradnju verskih objekata, ili obnovu postojećih, bilo gde na teritoriji Crne Gore - rekao je Bošković.\nBošković je ocenio da je bezbednosna situacija u Crnoj Gori stabilna i da su državni organi i u prošlosti znali da se izbore sa izazovima koji su bili mnogo složeniji s aspekta bezbednosti, nego što su sadašnji kao posledica protesta zbog usvajanja spornog Zakona o slobodi veroispovesti. Dodao je i da je pozvao načelnika Generalštaba Vojske Crne Gore Dragutina Dakića i čestitao mu na stavu i izjavi da se od vojnika očekuje da brani državu u skladu sa zakonima i Ustavom.\n- Ako dobro pročitate izjavu, videćete da je on rekao da je sloboda veroispovesti osnovno ljudsko pravo svakog pojedinca i da će zaštititi bilo pojedinca bilo Vojsku u celini od zloupotrebe u bilo koje, političke ili verske, svrhe - kazao je Bošković.\nMinistar odbrane je zaključio da Crna Gora ima vojsku koja je odana državi i koja je spremna da zaštiti teritorijalni integritet i državni poredak.\nSvet Region Podgorica Orden Svetog Save Predrag Bošković


Dodik: Mi smo protiv prolongiranja izbora - Top Portal\nNaslovnica Vijesti BiH Dodik: Mi smo protiv prolongiranja izbora\nDodik: Mi smo protiv prolongiranja izbora\n“Mi smo protiv prolongiranja izbora. Jesmo za to da pokušamo nešto riješiti oko Izbornog zakona ako je to moguće, ako nije, šta da radimo”, rekao je Dodik novinarima u Laktašima, komentarišući izjavu Izetbegovića da je moguće prolongiranje opštih izbora za novembar ili decembar.\nOn je ocijenio da u svakom slučaju ostaje ozbiljan problem koji će se tek problematizovati u narednim mjesecima, a to je nelegalno i nezakonito izabrana Centralna izborna komisija (CIK).\n“A to čak nije ni njihova pamet, nego su im to rekli iz američke Ambasade, jer onaj nadobudni (američki izaslanik za zapadni Balkan) Gabrijel Eskobar misli da ovdje kroz taj format može nešto da riješi. Kriv je samo onaj kome sud kaže da je kriv i da je u korupciji”, naglasio je Dodik.\nOn je podsjetio da je počasni predsjednik PDP-a Mladen Ivanić u prvostepenom postupku osuđen za korupciju u vezi sa šumama, a u drugostepenom mu je rečeno da PDP mora da izađe iz Vlade sa SNSD-om, da bi ga oslobodili krivice, nakon čega je on 2009. godine to i uradio. “I onda Ivanić nije kriv?! Toliko o korupciji”, kaže Dodik.\n-Naravno da ću biti na obilježavanju Sretenja, kao i rukovodstvo Republike Srpske, poručio je Milorad Dodik, srpski član Predsjedništva BiH.\n– Posljednjih osam godina Republika Srbija i Republika Srpska zajednički obilježavaju važne datume, a jedan od njih je i Sretenje, Prvi srpski ustanak – naglasio je Dodik.\nOn se posebno zahvalio predsjedniku Srbije Aleksandru Vučiću, što se opredijelio da jedno od najvećih priznanja dodijeli predsjednici Srpske Željki Cvijanović.\n– Dogovoreno je sa predsjednikom Vučićem da se predlože još neke ličnosti iz Srpske za odlikovanja, a jedno od njih biće i Slavko Јovičić, koji će dobiti postuhumno odlikovanje, kao čovjek koji je simbopl stradanja Srba u Sarajevu – istakao je Dodik.\nPrethodni članak“SVAKI DAN SE ČUJEMO” Kija otvoreno o odnosu sa Stanivukovićem, priznala da su bliski\nNaredni članakOtkriveni novi simptomi stelt omikrona


Ljajićeva SDPS pruža podršku borbi protiv organizovanog kriminala i mafije - SNEWS\nLjajićeva SDPS pruža podršku borbi protiv organizovanog kriminala i mafije\nBy SNews 10. Februara 2021. 207\nFoto: SDPS (arhiv)\nSocijaldemokratska partija Srbije (SDPS) saopštila je da pruža punu podršku svim državnim organima u borbi protiv organizovanog kriminala i mafije.\nIzs stranke Rasima Ljajića se navodi da je ovo je svakako najvažnija i najznačajnija akcija protiv kriminalnih grupa još od vremena „Sablje“.\n“Smatramo da je neophodno da čitava politička i sva druga javnost pruže punu podršku nadležnim državnim institucijama, kako bi pomenuta akcija bila dovedena do kraja. Država mora da pokaže da je jača od bilo koje kriminalne i mafijaške grupe, čime će biti poslata jasna poruka da se nikome ne isplate načini organizovanja i delovanja, koji nanose nemerljivu štetu stabilnosti, budućnosti i razvoju čitave zemlje”, navedeno je u saopštenju.\nDodaje se i da je “ovo je šansa i da se konačno preseče uticaj huligana i kriminalaca na sportske, posebno fudbalske klubove, a samim tim i poveća šansa za potpuno ozdravljenje sporta u Srbiji”.\n“Odlučnom akcijom države otvara se mogućnost da stadioni postanu mesta za okupljanje čitavih porodica, što do sada nije bio slučaj, upravo zbog kriminalaca koji su ovladali ne samo tribinama, već i klubovima. Zbog toga, Socijaldemokratska partija Srbije pruža punu podršku svim institucijama i organima, koji se bave ovim odgovornim i teškim, a nadasve korisnim poslom za budućnost države i društva”, zaključeno je u saopštenju.\nTagovi: organizovani kriminal Rasim Ljajić Socijaldemokratska partija Srbije (SDPS)\nVeran Matić o rezultatima konkursa za medije u Novom Pazaru: To nema veze sa konceptom projektnog sufinansiranja\nNovi Pazar: Povećan broj zaraženih koronom


Britanija traži da se oslobodi Navaljni - NOVA portal\nBritanija traži da se oslobodi Navaljni\nSvet Autor:Tanjug02. feb. 202119:24\nBritanski ministar spoljnih poslova Dominik Rab zatražio je da Rusija odmah pusti na slobodu opozicionara Alekseja Navaljnog koji je danas osuđen na 3,5 godine zatvora.\n„Današnja perverzna presuda usmerena na žrtvu trovanja, a ne na odgovorne, pokazuje da Rusija ne ispunjava najosnovnije obaveze koje se očekuju od bilo kog odgovornog člana međunarodne zajednice“, ističe Rab.\nNavaljni je uhapšen na ruskoj granici 17. januara nakon povratka iz Nemačke, gde se oporavljao od navodnog trovanja nervnim vojnim agensom.\nPrema tvrdnjama ruskih organa vlasti, Navaljni i njegov brat su finansijski oštetili kompaniju Iv Roše, zbog čega su dobili uslovne kazne zatvora od tri i po godine, za koju je Federalno kazneno-popravna služba tražila da bude preinačena u kaznu zatvora, nakon povratka Navaljnog u zemlju.


Koalicija udruženja izbeglih: U Hrvatskoj se krše ljudska prava\nKoalicija udruženja izbeglica je u nedelju ukazala na kršenje ljudskih prava u Hrvatskoj i saopštila da se ne slaže sa izjavom Generalnog sekretara UN Ban Ki-muna da je doprinos Hrvatske mirovnoj politici i stabilnosti značajan i za čitav region i za svet.\n"U Hrvatskoj se masovno i sistematski krše ljudska prava kako srpskih povratnika tako i izbeglih i prognanih Srba. Temeljni problem Hrvatske jeste diskriminacija Srba u zakonodavstvu i ponašanju državnih organa koja traje punih 17 godina, od završetka rata", piše u saopštenju Koalicije koje je potpisao njen predsednik Miodrag Linta.\nGeneralni sekretar UN Ban Ki Mun u subotu je posle sastanka sa predsednikom Ivom Josipovićem čestitao Hrvatskoj ulazak u Evropsku uniju i naglasio da je doprinos te zemlje mirovnoj politici značajan i za čitav region i svet.\nKoalicija udruženja izbeglica je apelovala na Ban Ki Muna da pozove sve zemlje regiona da u praksi, a ne samo deklarativno, poštuju ljudska prava izbeglih, prognanih i raseljenih i nacionalnih manjina.\nTa koalicija je pozvala generalnog sekretara UN da podrži inicijativu te koalicije da UN formiraju stručnu Radnu grupu koja bi uradila Izvještaj o stvarnom stanju ljudskih prava u regionu Zapadnog Balkana i, u saradnji sa Savetom za ljudska prava UN, dala preporuke šta svaka država pojedinačno mora da učini u oblasti zaštite ljudskih prava pomenutih ranjivih grupa.


Stefanović: Krivce za ubistvo Olivera Ivanovića ne treba tražiti među Srbima - Izazov\nStefanović: Krivce za ubistvo Olivera Ivanovića ne treba tražiti među Srbima\nRadio-televizija Srbije 16. marta 2019. 08:51\nPrema rečima ministra Stefanovića sve što je radilo naše tužilaštvo i Bezbednosno informativna agencija ukazuje da krivce i nalogodavce ne treba tražiti među Srbima.\n"Ne želimo da izađemo sa više informacija, jer se ponašamo kao odgovorna i ozbiljna država. Teško je bilo sprovoditi istragu tamo gde ne kontrolišete teritoriju, gde vam se ne dozvoljava da imate direktan pristup ni snimcima, ni čaurama, ni licu mesta. Jako je teško bilo na takav nacin raditi, ali su naši državni organi došli do indicija i informacija koje se razrađuju", rekao je nebojša Stefanović gostujući u Jutarnjem dnevniku RTS-a.\nNa optužbe koje stižu iz Prištine ministar odgovara da su one apsurdne.\n"Ovakva vrsta političke zloupotrebe je nečuveno. Oni su uhapsili i držali godinama u zatvoru Olivera Ivanovića. Onda su ga ubili a 14 meseci kasnije nemaju nikakve dokaze odbijajući da uključe bilo koga iz Srbije u istragu ubistva Olivera Ivanovića. Jasno je da su se oni uplašili međunarodnog tribunala koji konačno treba da kazni zločine nad Srbima", rekao je ministar.\nUpiranje prstom u Aleksandra Vučića od strane kosovskog ministra pravde Tahirija besmisleno je kao i sve što iz Prištine kažu za ovaj slučaj.\n"Prvo su išli da hapse Milana Radojičića, pa onda izdali nalog za njegovo hapšenje a sada kažu da nemaju bilo kakve dokaze da bi ga uhapsili. Njima je imperativ da prikriju ko su ubivce i nalogodavce", naglasio je Stefanović.\nPrištinske vlasti, čije je ponašanje ne samo neodgovorno i štetno, ili prikrivaju ubice i nalogodavce ili ne žele da se do rešenja ikada dođe, dodao je ministar Sterfanović.\nDroga zaplenjena na Gradini bila namenjena tržištu Turske\nNajveća akcija policije u zapleni droge u protekloj deceniji na Gradini kada je uhapšena grupa od pet krijumčara rezultat je odlične saradnje policije i Bezbednosno informativne agencije.\n"Dobra akcija pripadnika MUP-a i BIA-e u kojoj je otkriveno preko 1,1 tona marihuane u 700 paketa sakrivena u dva šlepera. Važno je naglasiti da ova droga potiče sa teritorije KiM, mi smo bili tranzitna zemlja a droga je bila namenjena tržištu Turske", rekao je ministar policije.\nU akciji je uhapšeno pet državljana Srbije među kojima i dva organizatora ove organizovane kriminalne grupe.\nPosle užasnog masakra na Novom Zelandu pojedini analitičari već tumače da Srbiji preti teroristički napad, zbog dovođenja u vezu napadača sa našom zemljom.\n"Napadač nema nikakve veze sa Srbijom ali naravno da mi vodimo računa o bezbednosti naše teritorije. Ovo je bezuman čin i velika tragedija koju svako mora da osudi. To pokazuje da je neophodna ozbiljna saradnja između zemalja kako bi se ovakvi napadi sprečili bilo gde u svetu", rekao je za RTS ministar unutrašnjih poslova Nebojša Stefanović.


skuplje - Ozonpress :: internet portal\nSkuplje cigarete i alkohol u 2017. godini\nAko je suditi po zahtevu Evropske unije, akcize na domaća žestoka pića i cigarete biće povećane od Nove godine, saznaje „Blic“. – U Ministarstvu finansija već je formirana radna grupa koja treba da pripremi novi zakon kojim bi naša akcizna politika za ovu robu trebalo da...\nPoskupljenje struje za domaćinstva od 3,8 odsto, odnosno 6,6 dinara po kilovatu, od 1. oktobra građani će, osim na računima za struju, osetiti i na računima u kafićima, kod frizera, automehaničara, obućara, sajdžije i na zelenim pijacama. Iako ministar energetike Aleksandar Antić...\nProsečne maloprodajne cene goriva u Srbiji niže su za dinar nego pre sedam dana. To se očekivalo s obzirom na to da je u isto vreme došlo do pada cena benzina i dizela na berzi, ali i cene sirove nafte. Od početka godine, prema podacima iz najnovije analize Udruženja naftnih...


Nova Varoš: Za agrarne mere 9,4 miliona dinara - PRIJEPOLJE ONLINE\ndeo lanjskog agrarnog budžeta – skoro 5.500.000 dinara potrošen je na\nsubvencije domaćim proizvođačima koji su podsticajna sredstva lokalne\nsamouprave iskoristili za nabavku kvalitetnih grla stoke, kupovinu\npoljoprivredne opreme i mehanizacije, podizanje i obnavljanje zasada,\nsistema za navodnjavanje i slično. Pravo na subvencije iskoristilo je\n168 vlasnika poljoprivrednih gazdinstavakoja su prethodno dobila\n„zeleno svetlo“ na opštinskom javnom pozivu. U 2018. su ovu mogućnost\niskoristila 143 poljoprivredna proizvođača, uglavnom iz kategorije onih\nkoji se bave stočarstvom, voćarstvom i pčelarstvom.\nJedna od mera u okviru lokalne agrarne politike, koja se u praksi\npokazala kao pun pogodak, jeste pomoć poljoprivrednicima kroz\nsubvencionisanje veterinarskih usluga za veštačko osemenjavanje krupne\nstoke odnosno krava. Iz opštinske kase je za ovu namenu utrošeno oko 2,2\nmiliona dinara. Pozitivno je odgovoreno na 494 zahteva poljoprivrednika\nza ukupno 2.142 grla. Ovakav vid pomoći stočarima, koji smo kao meru\npre dve godine aktivirali nakon deceniju pauze, ima širok obuhvat\nkorisnika, nezavisno od toga da li su oni „mali“ ili „veliki“\nproizvođači odnosno da li se bave ekstenzivnom ili intenzivnom\nproizvodnjom. Značaj subvencije ove vrste je i u tome što bi one trebalo\nda utiču na poboljšanje rasnog sastava krupne stoke, što dugoročno\ngledano znači unapređenje stočarstva u novovaroškom kraju – naglašava dr\nBranko Bjelić,zamenik predsednika opštine, inače, doktor veterine.\nOko 540.000 dinara potrošeno je za meru ekonomske aktivnosti u cilju podizanja konkurentnosti i sertifikacije proizvoda.Najviše\nzahteva u ovom segmentu bilo je nabavku opreme za proizvodnju rakije.\nOpština je dodatnih oko oko 340.000 dinara izdvojila i za podsticaj\npromotivnih aktivnosti u ruralnom razvoju. Sredstva su najvećim delom\niskorišćena za posete poljoprivrednika najvećim sajamskim\nmanifestacijama i za studijska putovanja,na kojima su\nproizvođači imali priliku da se upoznaju sa savremenim kretanjima u ovoj\noblasti i razmene znanja i iskustva sa kolegama iz zemlje i regiona.\nUlaganje u agrar i podrška poljoprivrednicima biće imperativ u radu lokalne uprave i tokom 2020,kažu\nu opštinskom rukovodstvu. Budžetom je predviđen isti iznos sredstava za\npoljoprivredu kao i prošle godine, a korekcija najverovatnije neće biti\nni kada su u pitanju dosadašnje mere za podsticaj proizvođača i\nThe post Nova Varoš: Za agrarne mere 9,4 miliona dinara appeared first on PPmedia.


Radionica "Jačanje institucija javnoga zdravstva u BiH"\n30 Septembar 2009 .\nU hotelu „Sarajevo“ danas je otvorena dvodnevna radionica „Jačanje institucija javnoga zdravstva u Bosni i Hercegovini“ čime je zapravo započela implementacija istoimenog projekta.\nProjekt “Jačanje institucija javnoga zdravstva u BiH” finansiran je od strane Evropske Komisije, iz IPA pretpristupnih fondova i bit će implementiran od strane Konzorcija EPOS i ICON u saradnji sa Ministarstvom civilnih poslova BIH i entitetskim ministarstvima zdravstva u naredna 24 mjeseca.\nProjekt se tiče jačanja institucija javnoga zdravstva u BiH na putu evropskih integracija u smislu unapređenja procesa monitoringa i evaluacije zdravstvenih podataka i informacija prema zahtjevima EUROSTAT-a.\nTime bi se omogućila uspostava informaciono-komunikacionih protokola za standardizirano i jedinstveno prikupljanje zdravstvenih podataka u cijeloj BIH prema EU standardima, što, između ostalog, ima za cilj unapređenje kvaliteta zdravstvenih podataka koji služe za bolje planiranje i donošenja odluka u zdravstvu.\nOsnovni nosioci aktivnosti su zavodi i instituti za javno zdravstvo u BiH gdje bi se usvajanjem novih znanja i vještina omogućila efikasnija i kvalitetnija procjena stvarnih zdravstvenih potreba stanovništva. Planirana je i izrada specifičnoga softvera, što bi dodatno omogućila brzu i efikasnu izmjenu informacija vezanu za nadzor i kontrolu kako nad oboljenjima, tako i nad faktorima rizika koji ugrožavaju zdravlje stanovništva.\nU pozdravnom govoru federalni ministar zdravstva prim. dr Safet Omerović je kazao da je korištenje IPA fondova unutar zdravstvenog sektora velika prilika BiH za daljnji razvoj zdravstvenih strategija i politika i njihovog približavanja i usaglašavanja sa regulatornim okvirom EU, što je u aktuelnom reformskom periodu vrlo značajno.\n31 Avgust 2009 .\nPojam eHealth zapravo predstavlja uvođenje informacijskih i komunikacijskih tehnologija u sistem zdravstvene zaštite.\nZemlje regiona su posljednjih godina na različite načine pristupile uvođenju eHealth-a u sistem zdravstvene zaštite. Konferencija je prilika za razmjenu iskustava i analizu različitih strateških pristupa uvođenja eHealth-a, kao i njegovog utjecaja na cjelokupni zdravstveni sistem.\nU radu Konferencije će učestvovati oko 30 stručnjaka iz ove oblasti iz 14 evropskih zemalja.\nKonferencija će se održati 03. – 04. septembra u Hotelu „Sarajevo“, pod pokroviteljstvom Evropske komisije.\nMinistarstvo izradilo prednacrte tri zakona\nSvečana dodjela certifikata za timove obiteljske medicine


Ustanova Mara | Belle Amie\n[VIDEO] Centar Mara širi kapacitete\nCentar Mara bi u narednom periodu trebalo da konačno proširi svoje kapacitete nadogradnjom postojećeg objekta, u čijoj će izgradnji donacijom učestvovati i američka vojska. U okviru ove ustanove će p...\n[VIDEO] Usluga “Predah od roditeljstva” čeka odobrenje rep...\nIako je dograđeni objekat za pružanje usluge “Predah od roditeljstva” u okviru Ustanove “Mara” dobio upotrebnu dozvolu, roditelji dece korisnika će na ovu uslugu morati jos da...\n[VIDEO] Donacija za Ustanovu “Mara”\nHumanitarna organizacija Spirit of Amerika zajedno sa Srpsko-američkim klubom prijateljstva uručila je donaciju Ustanovi ’’Mara’’ u vidu nameštaja. Iz Srpsko-američkog kluba najavljuju i da će ubrzo ...\n[VIDEO] Nova usluga ustanove “Mara”\nDo leta ove godine ustanova ’’Mara’’ počeće sa pružanjem usluge “Predah od roditeljstva” potvrdio je direktor ustanove Milos Randjelović. Da bi se krenulo sa pružanjem ove usluge na koju ...\n[VIDEO] Ustanova Mara obeležila krsnu slavu\nUstanova Mara, Centar za dnevni boravak dece, omladine i odraslih lica mentalno ometenih u razvoju, obeležio je krsnu slavu ustanove, Sveti Prohor Pčinjski, kao i 21-nu godinu postojanja. U narednom ...\nSlatikiši i igračke na poklon Ustanovi “Mara”\nČlanovi organizacije „Snaga mladih“ posetili su štićenike Ustanove „Mara“ i odneli im na poklon posteljinu, igračke i slatkiše. „Ovo je nastavak akcije koja je započeta novembra prošle godine, poseto...\n[VIDEO] Predstava za decu Ustanove “Mara”\nDeca iz Centra za dnevni boravak dece, omladine i odraslih lica mentalno ometenih u razvoju „Mara“ prisustvovala su u Dečijem centru novogodišnjoj predstavi koju je za njih organizovala opština Medij...


Vučić u Nemačkoj sa predsednikom vlade Donje Saksonije - Radio televizija Pančevo\n20. marta 2019. 21. marta 2019. 0656\nPredsednik Srbije Aleksandar Vučić predstavio predsedniku Vlade nemačke pokrajine Donja Saksonija Štefanu Vajlu investicione potencijale Srbije na sastanku u Hanoveru, dok je domaćin poručio da je imidž Srbije u Nemačkoj vema dobar i da je naša zemlja faktor stabilnosti na Balkanu.\n„Nemački investitori su veoma zadovoljni poslovnom klimom i uslovima poslovanja u Srbiji. Kontinental, jedna od najvećih kompanija koje posluju u Srbiji, dolazi upravo iz Donje Saksonije. Ove godine trgovinska razmena sa Nemačkom preći će pet milijardi evra, što Nemačku čini našim najozbiljnijim partnerom“, istakao je predsednik Vučić i pozvao premijera Vajla do poseti Srbiju.\n„Srbija je faktor stabilnosti na Balkanu. Napredak na evropskom putu je očigledan“, istakao je premijer Vajl.\nInače, predsednik Vučić je nemačkom domaćinu danas poklonio nabolja srpska vina, dok je na poklon od Vajla dobio nalivpero „Pelikan“, simbol ove pokrajine, objavljeno je na Instagram profilu „BudućnostSrbijaav“..\n„Da se bolje upoznamo“, piše na profilu uz fotografije.\nRadovi druge faze Potamiškog kolektora kod Tamiš kapije\nMinistar Vulin: Patrijarh Irinej je svojim trajanjem dokazao da među Srbima u najtežim vremenima žive najveći ljudi\nJasmina Petkovic 20. novembra 2020. 20. novembra 2020.\nZorana Stekovic 7. septembra 2018. 7. septembra 2018.


Državna duma usvojila zakon o kontrasankcijama Americi - Sputnjik Srbija\n10:43 22.05.2018 (osveženo 10:55 22.05.2018) Preuzmite kraći link\nDokument koji je inicirala grupa poslanika na čelu sa predsedavajućim Vjačeslavom Volodinom daje mogućnost uvođenja kontrasankcija kao odgovor na neprijateljske korake Sjedinjenih Američkih Država i drugih zemalja koje su podržale antiruske sankcije.\nVlada, prema odluci predsednika, dobija pravo da uvodi različite mere, ali one ne treba da se primenjuju na neophodne proizvode čiji se ekvivalenti ne proizvode u Rusiji i drugim zemljama, kao i na robu koju građani unose za ličnu upotrebu. Odgovarajuće odluke može doneti i predsednik na osnovu predloga Saveta bezbednosti Rusije.\nKontrasankcije mogu da se primenjuju protiv Sjedinjenih Američkih Država i drugih stranih država koje čine neprijateljske korake protiv Rusije i ruskih fizičkih i pravnih lica. Uzvratne mere mogu se takođe izreći i protiv organizacija koje su pod nadležnošću neprijateljskih zemalja, pod direktnom ili indirektnom kontrolom takvih država ili koje su povezane sa njima, zvaničnika i građana ovih zemalja uključenih u sankcije Rusiji.\nPrema tim zemljama i licima zakon omogućava prestanak ili suspenziju međunarodne saradnje u oblastima u skladu sa odlukom predsednika, uvođenje zabrane ili ograničenja na uvoz ili izvoz proizvoda i sirovina, učešće u javnim nabavkama i nabavkama državnih preduzeća i drugih pravnih lica, učestvovovanje u privatizaciji državne i opštinske imovine, organizacije i sprovođenje privatizacionih transakcija u ime Rusije. Spisak proizvoda i sirovina čiji će uvoz ili izvoz biti zabranjeni ili ograničeni, kao i zabranjeni radovi i usluge, utvrđuje vlada.\nAko američki saveznici krenu stopama Vašingtona može doći do trgovinskog rata\nzakon o kontrasankcijama, Državna duma Rusije


Nastavak predavanja u okviru Otvorene sreda - Udruženja Milutin Milanković\nPosle dužeg vremena počeo je novi ciklus predavanja u okviru Otvorene srede. Planirano je da se kroz ovakav ciklusa predavanje ukaže na svestrani doprinos i široke mogućnosti primne Milankovićeve teorije o promeni klime na različite oblasti, uključujući i tačnije proučavanje nastanka i razvoja civilizacije i drevne istorije.\nPošto se ove, 2020. godine navršava 100 godina od objavljivanja teorije o klimatskim promenama koja je publikovana u knjizi Milutina Milankovića pod naslovom: Matematička teorija toplotnih pojava izazvanih Sunčevim zračenjem, objavljenoj u Parizu 1920. godine za početak ovogodišnjeg ciklusa predavanja odabrana je tema u okviru primene Milankovićeve teorije: „Drevna istorija u okviru klimatske teorije Milutina Milankovića“. Predviđeno je da se u okviru ove teme održe tri predavanja:\n• Dragoljub P. Antić: „Sagledavanje nastanka evropske civilizacije kroz činjenice teorije klime Milutina Milankovića“, 11.marta 2020. godine;\n• Jovan I. Deretić: „Širenje prve evropske civilizacije“, 25. Marta 20202.godine i\n• Slobodan M. Jarčević; „Drevni epovi ponikli na Balkanu“, 1 aprila 2020. godine.\nPredavanje Dragoljub P. Antić izavalo je izuzetno interesovanje, tako da mu je prisustvovalo oko 40 slušalaca. Međutim, situacija sa pojavom epidemije korona virusa i neizvesnost nastavka održavanja predavanja je uslovila da se modifikuje planirana ideju, pa je predavanje Dragoljuba P. Antića održano u skraćenoj verziji tako, da je ono bilo neka vrsta pregleda svih predavanja koje su planirana za ciklus. U tom smislu dati su skraćeni prikazi: motiva i metodologije istraživanja drevne istorije; primene Milankovićeve teorije o promeni klima od završetka poslednjeg ledenog doba do danas; prirodnih uslova za nastanak i razvoj civilizacije mogućih prostora „Gnezda civilizacije“ u Evroaziji i Mediteranu; optimalnog prostora za nastanak evropske civilizacije u skladu sa Milankovićevom teorijom o klimatskim promenama; pokretača migracija kroz vreme; nastanka i principa širenja i kontinuiteta prve evropske civilizacije, a posebno je ukazano na mesto predaka Srba u njoj.\nZbog nastale situacije ciklus predavanja je odložen do prestanka pandemije COVID – 19. Sugerisano je da se predavanjs Dragoljuba P. Antića ponovi, a da se zatim održe najavljena predavanja Jovana I. Deretić i Slobodana M. Jarčević.


Vršilac dužnosti direktora Pošte Srbije Zoran Đorđević i generalni direktor Telekoma Vladimir Lučić dogovorili su sa patrijarhom Srpske pravoslavne crkve (SPC) Porfirijem da finansiraju uređenje platoa ispred crkve Svetog Marka u Beogradu.\nĐorđević i Lučić su taj dogovor postigli na sastanku u Patijaršiji.\nPošta Srbije i Telekom stoje uz SPC i da kao dve naše najveće kompanije žele da tu saradnju dalje unapređuju, navodi se u saopštenju.\nDodaje se da je kao prvi korak dogovorena puna podrška na projektu uređenja platoa ispred crkve Svetog Marka.\n“Želja nam je da zajednički sa našom crkvom uredimo plato ispred i oko crkve Svetog Marka. Taj plato bi dobio potpuno nov izgled i bio bi na ponos svih građana”, rekao je Đorđević.\nProjekat će izraditi Grad Beograd, a na osnovu zahteva SPC, a finansiraće ga Pošta Srbije i Telekom.\n“To bi bio naš poklon gradu, našoj crkvi i našim građanima”, rekao je Đorđević.\nPošta Srbije i Telekom, kao nacionalne kompanije i poslovni partneri, zajednički će, kako se navodi, razvijati društveno odgovorne inicijative čiji je cilj podizanje kvaliteta života kako zaposlenih, tako i svih građana Srbije.\n“Saradnja sa SPC predstavlja prvi korak zajedničkog angažovanja ove dve kompanije na realizaciji projekata od kojih će koristi imati celokupna društvena zajednica”, rekao je Lučić.\nFoto: Beta/Pošta/Aleksandar Despotović\ncrkva Svetog Marka/plato/pošta srbije/preuređenje/telekom srbija


Mercedes-Benz predstavio koncept automobil sa krljuštima zasnovan na filmu Avatar - Tech Lifestyle\nPočetna AUTOMOBILI Mercedes-Benz predstavio koncept automobil sa krljuštima zasnovan na filmu Avatar\nMercedes-Benz Vision AVTR je definitivno... nešto posebno\nMercedes-Benz je predstavio novi futuristički koncept automobil koji je inspirisan filmom Avatar iz 2009. godine i zove se – a kako drugačije nego Mercedes-Benz Vision AVTR.\nOvaj automobil, u čijem je dizajniranju pomogao režiser filma Avatar, Džejms Kameron, nije nastavak filma koji je ovaj režiser obećao. AVTR koncept automobil predstavlja kombinaciju svega po čemu je Sajam potrošačke elektronike poznat: čudnovat dizajn, tehnologija iz daleke budućnosti i povezanost sa svetski poznatim konceptom iz industrije zabave. A, da, ima i krljušt!\nDa, ceo zadnje deo koncepta AVTR je prekriven sa 33 diskretne krljušti – ili kako ih Mercedes-Benz zove, „bioničke klapne“ – za koje u ovoj kompaniji kažu da bi mogle da se koriste za komuniciranje sa ljudima izvan automobila. Ima i sferične točkove za koje u Mercedesu kažu su inspirisani „semenom iz Drveta duša“ iz filma Avatar. Ovi točkovi mogu da se rotiraju, omogućavajući AVTR konceptu da se kreće bočno, ili čak dijagonalno do 30 stepeni.\nKao i svi koncept automobili, Vision AVTR ima cilj da nam pokaže kako bi to moglo biti voziti se u automobilu budućnosti.\nAko solo let kroz svet Avatara nije baš po vašoj meri, u Mercedesu imaju ideju da bi AVTR automobil mogao da opaža kada je porodica u vozilu i automatski se prilagodi.\nU ovoj kompaniji nisu previše mozgali o tome kakve bi porodične funkcije ovaj automobil mogao da ima, ali jesu rekli da će roditelji moći da nadgledaju decu preko ekrana na komandnoj tabli. Raduj se narode, jer muka koja uključuje okretanje roditelja ka zadnjoj klupi da kažu deci da prestanu da se tuku odlazi u istoriju.\nA ako deca postanu malo usamljena, ne brinite, jer tu je svetlo koje imitira vibracije disanja kako bi im dalo do znanja da ih roditelji još uvek nisu napustili.\nAli to neće biti problem, jer će putnici na zadnjoj klupi imati pristup edukativnim igrama i „proširenoj stvarnosti prilagođenoj deci.“\nOvaj koncept automobil pokreću organske baterijske ćelije na bazi grafena, za čiju proizvodnju nisu potrebni retki minerali iz zemljine kore, i za koje kompanija kaže da bi jednog dana mogle biti razgradive, a unutrašnjost je napravljena od reciklirane plastike i veganske kože.\nPrethodni tekstAsus Chromebook Flip C436 je napravljen kao premijum Windows laptop\nSledeći tekstCES 2020: Budućnost AI


Košarkaši BiH savladali Latviju i izborili plasman na Evropsko prvenstvo » IlijašNet\nKošarkaši BiH savladali Latviju i izborili plasman na Evropsko prvenstvo - /Arhiva\nRedakcija 30. nov 2020 @3:34 ID: 4132\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 30. nov 2020 @3:34 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2011-300334-4132 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.\nEURO 2020: Norveške rukometašice preko domaćina Danske do finala\n19. dec 2020 @3:34\nU Semizovcu počela Manifestacija ”11 zlatnih”\n16. jan 2021 @9:58\nAdnan Ćatić ušao u ring nakon pet godina i pobjedio Njemca Timo Rosta\n19. dec 2020 @23:06\nTKD Bosna Visoko: Fahrudin Adilović europski kadetski prvak u taekwondou (FOTO)\n14. dec 2020 @14:54


25.10.2019. / 12:06\nBEČ, BANJALUKA – Bosna i Hercegovina će morati uključiti oporezivanje karbon-dioksida (CO2) koji ispuštaju termocentrale kako bi cijena električne energije bila bliža tržišnim cijenama, potvrdio je za “Nezavisne” Janez Kopač, generalni sekretar Energetske zajednice u Beču.\n“Cijena električne energije u termoelektranama na ugalj u BiH je zaista vještački niska, s obzirom na to da CO2 nije oporezovan kao u EU, a treba uzeti u obzir da se proizvodnja električne energije iz ugljena subvencioniše iz budžeta”, rekao je on.\nS tim u vezi, kako ističe, EU pomaže transformaciju proizvodnje električne energije iz obnovljivih izvora energije koji su manje štetni za ljudsko zdravlje i pomažu suzbijanju klimatskih promjena.\nU EU kažu da je BiH preuzela obaveze u području energetike, koje se odnose na struju, gas, okolinu, obnovljive izvore i energetsku efikasnost.\nOni ističu da EU kroz Instrumente pretpristupne pomoći pruža direktnu podršku kroz 90 miliona evra, od kojih se 82 miliona evra odnose na investicije, a osam miliona na izgradnju institucija i usvajanje potrebnih propisa u ovoj oblasti.\n“Trenutno EU pruža pomoć u usvajanju zakonodavstva, i nastavlja pružati podršku kad postoji politička volja da se zakoni približe najboljim evropskim praksama”, navode u EU.\nNedavno je Johanes Han, evropski komesar za proširenje, izrazio nezadovoljstvo što se u BiH i dalje razmišlja o izgradnji termoelektrana poput Bloka VII u Tuzli, a da se vrlo malo radi na solarnim panelima i vjetroelektranama.\nU Ministarstvu energetike i rudarstva RS kažu da je pokušana realizacija dva projekta izgradnje vjetroelektrana, od kojih je jedan propao, a za drugi je u toku izrada projektne dokumentacije.\nZa projekat “Trusina” Vlada je, kako kažu, 2012. godine dodijelila koncesiju za izgradnju parka vjetrenjača na lokaciji Trusina, opština Nevesinje, privrednom društvu “Eol prvi” d.o.o. Nevesinje na period od 30 godina, ali je u martu 2019. ugovor raskinula zbog neispunjenja obaveza.\nPetar Đokić, ministar energetike i rudarstva, nedavno je najavio novi koncesioni postupak za Trusinu ukupne instalisane snage od 50 megavata, ali u Ministarstvu zasad nemaju novih informacija u vezi s ovim projektom.\nĐokić je, međutim, za RTRS rekao da je u planu intenziviranje gradnje vjetroelektrane i solarnih elektrana, te zajedno sa Srbijom tri hidroelektrane u gornjem toku rijeke Drine.\n“To nije samo energija iz hidroresursa, već i energija vjetra, solarna, kao i energija koja se može dobijati iz biomase i nekih drugih izvora”, rekao je Đokić.\nŠto se tiče projekta “Grebak”, u Ministarstvu navode da je ugovorom o koncesiji definisano da će vjetroelektrana biti izgrađena u roku od tri godine i četiri mjeseca od dana potpisivanja ugovora.\n“U drugoj fazi, u trajanju od 16 mjeseci, biće izgrađena vjetroelektrana, izvršena montaža opreme i pribavljene druge dozvole potrebne za početak komercijalnog rada. Projekat je trenutno u fazi pribavljanja potrebnih dozvola i saglasnosti i planirano je da prvi konkretni radovi budu započeti polovinom naredne godine”, kažu oni.\nKopač kaže da je suverena odluka Vlade RS na koji način će pristupiti izgradnji energetskih objekata iz obnovljivih izvora, poput solarnih panela i vjetroelektrana.\n“Ako se bude davala podrška ovim projektima, ona bi trebalo da bude davana na način koji neće unijeti nepotrebnu nelojalnu konkurenciju i izobličiti zakonitosti slobodnog tržišta”, kaže on.\nPrema njegovim riječima, potrebno je ukinuti dodatne tarife za električnu energiju iz solarnih panela i vjetroenergije, te da ih treba zamijeniti premijama koje bi bile definisane na tržišni način.\nRS njeguje politiku niskih cijena\nPetar Đokić, ministar energetike i rudarstava, rekao je da Srpska i dalje njeguje politiku niskih cijena električne energije za koju se opredijelila prije deceniju i više, smatrajući da struja treba da bude dostupna svima po što povoljnijim uslovima.\n“Cijena kilovat-časa električne energije u Srpskoj danas je najniža u regionu. Svaki pokušaj da tu cijenu dovedemo na tržišni nivo, uporediv sa onom u regionu, nije dobijao podršku u javnosti. Takvu vrstu podrške je teško i obezbijediti jer građani smatraju da je to povećanje njihovih troškova”, kaže Đokić.\nĐokić smatra da, sa druge strane, nije korektno da oni koji realno imaju veće plate, kao i znatno veću potrošnju električne energije to plaćaju po istoj cijeni kao penzioneri sa niskim primanjima, nezaposleni građani. Istakao je da je, nakon određenih nerazumijevanja u vezi sa načinom obračuna cijene struje za određene grupe tarifnih potrošača ili kupaca, premijer Srpske Radovan Višković nedavno obećao da cijena za te grupe neće biti mijenjana ni ove, a ni tokom naredne godine. RTRS/Nezavisne novine\nUsvojeni zakoni za oporezivanje frilensera u Srbiji\n27.03.2021 | 13:40\n25.03.2021 | 12:46\nJamski rudnici pred zatvaranjem, nema nedužnih za socijalnu katastrofu\n19.07.2020 | 14:05\nNeslaganja SAD i saveznika o oporezivanju digitalnih divova


Smanjenje broja ilegalnih migranata\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin izjavio je danas, tokom obilaska Prihvatnog centra za migrante u Subotici, da se, nakon zajedničkih akcija vojske i policije i pojačane kontrole granice prema Bugarskoj i Makedoniji, smanjuje broj migranata koji ulaze u Srbiju.\nUz konstataciju da svako ko hoće legalno da uđe u našu zemlju ima pravo da zatraži ulazak, ali da na ilegalan način niko nema pravo da uđe, Vulin je rekao da se na crnom tržištu pojavila informacija da su cene koje krijumčari pokušavaju da naplate od migranata značajno porasle, jer svi osećaju da Srbija čvršće kontroliše svoje granice, i da će to nastaviti da čini.\nVulin, koji je Centar posetio u društvu državnog sekretara u Ministarstvu za rad, zapošljavanje, boračka i socijalna pitanja, dr Nenada Ivaniševića, pokrajinskog sekretara za socijalnu politiku, demografiju i ravnopravnost polova, Predraga Vuletića, komesara za izbeglice i migracije, Vladimira Cucića, predsednika Radne grupe za praćenje migracija na teritoriji grada Subotice i koordinaciju aktivnosti u cilju rešavanja problema migracionih tokova, Milimira Vujadinovića, i Ilije Đukanovića, člana Gradskog veća grada Subotice zaduženog za oblast socijalne zaštite i zdravstva, naglasio je da su preduzete mere doprinele presecanju mnogih krijumčarskih puteva.\nSrbija, kako je ponovio, ne može više da bude talac politike bilo koje vlade, niti izostanka zajedničke politike EU, već mora da štiti svoju teritoriju.\nMinistar Vulin je, komentarišući poslednja dešavanja sa migrantima koji su krenuli ka granici sa Mađarskom, naglasio da se mora omogućiti poštovanje zakona i da se ne mogu dozvoliti ugrožavanje javnog reda i blokada saobraćaja.\n– Država je migrantima obezbedila smeštaj i sve što im je neophodno, ali vlasti u Srbiji neće dozvoliti situaciju u kojoj bi mirni protest prerastao u ugrožavanje javnog reda i mira – poručio je Aleksandar Vulin.


Panel pod nazivom”Ka Agendi za inovacije za Zapadni Balkan - Crnogorski Portal\nMinistarka Damjanović na Evropskim danima nauke i istraživanja 2020\nPanel pod nazivom”Ka Agendi za inovacije za Zapadni Balkan\nDanas, u okviru vodećeg godišnjeg događaja Evropske komisije “Evropskih dana nauke i inovacija” ministarka nauke Crne Gore dr Sanja Damjanović moderirala je panel pod nazivom “Ka Agenendi za inovacije za Zapadni Balkan”. Ovu sesiju svečano je otvorila evropska komesarka za nauku i inovacije Marija Gabrijel inspirativno govoreći o viziji regiona, ističući da su upravo okvirni program Horizon2020, Erasmus+, Kreativna Evropa pokazali da imaju veliki uticaj na Zapadnom Balkanu kao i da je sada vrijeme da se taj uticaj poveća i učini jos većim izgradnjom veza između obrazovanja, poslovanja i istraživanja, saopšteno je iz Ministarstva nauke.\nNa samom početku panela, ministarka Damjanović je izrazila zadovoljstvo što moderira ovom sesijom i zahvalila se komesarki Gabrijel što je otvorila panel posvećen Agendi za inovacije za naš region. Ona je tom prilikom istakla da je Zapadni Balkan veliki i sastavni dio Evrope, ali da mu je potrebna podrška za razvoj održivih ekonomija i da veoma cijeni činjenicu da je ovaj region strateški prioritet Evropske komisije.\n“Pridruživanje našeg regiona okvirnim programima EU pokazalo se kao snažan instrument sistemskih promena u našim zemljama, dajući nam posebnu snagu u razvoju naših nacionalnih strategija. To potvrđuje činjenica da su sve zemlje Zapadnog Balkana u procesu razvoja strategija i politika pametne specijalizacije u skladu sa prioritetima EU za zelenu, digitalizovanu i socijalno kohezivnu Evropu, koju je postavila predsjednica von der Leyen.“\nPrvog dana ovog velikog događaja EK (22. septembra) ministarka Damjanović je učestvovala i na panelu visokog nivoa pod nazivom “Geopolitika i preuzimanje vođstva u ključnim globalnim izazovima”. Na ovom panelu na kojem su pored ministarke Damjanović učestvovali i ministri Turske, Gruzije i Kanade iz oblasti nauke i inovacija diskutovalo se o prednostima pridruživanja okvirnim programima Evropske unije, njihovom geopolitičkom dosegu, potrebama za prilagođavanjem pristupa, ulozi istraživačke infrastrukture kao i o saradnji u rješavanju globalnih izazova.\nTom prilikom Damjanović je, između ostalog, istakla kako se sada jasno vidi transformacija Crne Gore i jačanje crnogorskog inovacionog ekosistema napominjući da “naša zemlja postaje regionalno čvorište zelene energije – sa velikim projektom podmorskog električnog kabla izgrađenog između Crne Gore i Italije (investicija od milijardu EUR), sa trenutno najvećom solarnom elektranom u regionu (250 MV), sa mnogim vjetroelektranama – koje vidljivo doprinosi da Evropa postane prvi klimatski neutralni kontinent do 2050. godine.”